Avis juridique important

|

31981D1055

81/1055/EOK: Απόφαση τού Συμβουλίου τής 29ης Δεκεμβρίου 1981 περί συνάψεως συμφωνίας υπό μορφήν ανταλλαγής επιστολών περί προσωρινής εφαρμογής τής συμφωνίας μεταξύ τής κυβερνήσεως τής Δημοκρατίας τής Σενεγάλης καί τής Ευρωπαϊκής Οικονομικής Κοινότητος περί τροποποιήσεως τής συμφωνίας περί τής αλιείας στά ανοικτά τών ακτών τής Σενεγάλης, καθώς καί τού συνοδευτικού πρωτοκόλλου

Επίσημη Εφημερίδα αριθ. L 379 της 31/12/1981 σ. 0064 - 0064

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Δεκεμβρίου 1981  περί συνάψεως συμφωνίας υπό μορφήν ανταλλαγής επιστολών περί  προσωρινής εφαρμογής της συμφωνίας μεταξύ της κυβερνήσεως  της Δημοκρατίας της Σενεγάλης και της Ευρωπαϊκής Οικονομικής  Κοινότητος περί τροποποιήσεως της συμφωνίας περί της αλιείας  στα ανοικτά των ακτών της Σενεγάλης, καθώς και του  συνοδευτικού πρωτοκόλλου - (81/1055/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη περί  ιδρύσεως της Ευρωπαϊκής Οικονομικής Κοινότητος,τη συμφωνία  μεταξύ της κυβερνήσεως της Δημοκρατίας της Σενεγάλης και της  Ευρωπαϊκής Οικονομικής Κοινότητος περί της αλιείας στα  ανοικτά των ακτών της Σενεγάλης(1), και ιδίως το άρθρο 17  δεύτερο εδάφιο,(1) ΕΕ αριθ. L 226 της 29.8.1980, σ. 17.την  πρόταση της Επιτροπής,Εκτιμώντας:ότι η Κοινότης και η  Σενεγάλη διαπραγματεύθηκαν, σύμφωνα με το άρθρο 17 δεύτερο  εδάφιο της συμφωνίας περί της αλιείας στα ανοικτά των ακτών  της Σενεγάλης, τον καθορισμό των τροποποιήσεων ή  συμπληρώσεων των παραρτημάτων ή του πρωτοκόλλου που  αναφέρεται στο άρθρο 9 ότι κατόπιν των διαπραγματεύσεων  αυτών, μονογραφήθηκαν στις 12 Νοεμβρίου 1981 μία συμφωνία  περί τροποποιήσεως της προαναφερθείσας συμφωνίας αλιείας  καθώς και ένα πρωτόκολλο ότι βάσει της συμφωνίας αυτής, οι  αλιείς της Κοινότητος διατηρούν τη δυνατότητα αλιείας σε  ύδατα που υπάγονται στην κυριαρχία ή στη δικαιοδοσία της  Σενεγάλης ότι προς αποφυγή της διακοπής των αλιευτικών  δραστηριοτήτων των πλοίων της Κοινότητος, είναι απαραίτητο  να εγκριθούν όσο το δυνατόν γρηγορότερα η εν λόγω συμφωνία  και το πρωτόκολλο ότι για το λόγο αυτόν, τα δύο μέρη  μονόγραψαν ανταλλαγή επιστολών, η οποία προβλέπει την  προσωρινή εφαρμογή της μονογραφημένης συμφωνίας και του  πρωτοκόλλου από την ημερομηνία κατά την οποία λήγει η  διευθέτηση που περιέχεται στη συμφωνία υπό μορφήν ανταλλαγής  επιστολών, που εγκρίθηκε με την απόφαση 81/860/ΕΟΚ(2) (2)  ΕΕ αριθ. L 319 της 7.11.1981, σ. 22.ότι πρέπει να εγκριθούν  η συμφωνία αυτή και το συνοδευτικό πρωτόκολλο ως ενδιάμεσα  κείμενα, υπό την επιφύλαξη οριστικής αποφάσεως δυνάμει του  άρθρου 43 της συνθήκης,ΑΠΟΦΑΣΙΖΕΙ:ρθρο 1Η συμφωνία υπό  μορφήν ανταλλαγής επιστολών περί προσωρινής εφαρμογής της  συμφωνίας μεταξύ της κυβερνήσεως της Δημοκρατίας της  Σενεγάλης και της Ευρωπαϊκής Οικονομικής Κοινότητος περί  τροποποιήσεως της συμφωνίας περί της αλιείας στα ανοικτά των  ακτών της Σενεγάλης, καθώς και του συνοδευτικού πρωτοκόλλου,  εγκρίνεται εξ ονόματος της Κοινότητος.Το κείμενο της  συμφωνίας επισυνάπτεται στην παρούσα απόφαση.ρθρο 2Ο  Πρόεδρος του Συμβουλίου εξουσιοδοτείται να ορίσει τα αρμόδια  πρόσωπα για την υπογραφή της συμφωνίας με δεσμευτικό για την  Κοινότητα αποτέλεσμα.Έγινε στις Βρυξέλλες, στις 29  Δεκεμβρίου 1981.Για το ΣυμβούλιοΟ ΠρόεδροςN.  RIDLEY


title: Απόφαση (ΚΕΠΠΑ) 2015/659 του Συμβουλίου, της 16ης Μαρτίου 2015, για την υπογραφή και τη σύναψη εξ ονόματος της Ευρωπαϊκής Ένωσης της συμφωνίας υπό μορφήν ανταλλαγής επιστολών μεταξύ της Ευρωπαϊκής Ένωσης και της Κεντροαφρικανικής Δημοκρατίας όσον αφορά το καθεστώς στην Κεντροαφρικανική Δημοκρατία της συμβουλευτικής στρατιωτικής αποστολής ΚΕΠΠΑ της Ευρωπαϊκής Ένωσης στην Κεντροαφρικανική Δημοκρατία (EUMAM RCA)

text:
               28.4.2015

               EL

               Επίσημη Εφημερίδα της Ευρωπαϊκής Ένωσης

               L 108/1

         ΑΠΌΦΑΣΗ (ΚΕΠΠΑ) 2015/659 του Συμβουλίου
   της 16ης Μαρτίου 2015
   για την υπογραφή και τη σύναψη εξ ονόματος της Ευρωπαϊκής Ένωσης της συμφωνίας υπό μορφήν ανταλλαγής επιστολών μεταξύ της Ευρωπαϊκής Ένωσης και της Κεντροαφρικανικής Δημοκρατίας όσον αφορά το καθεστώς στην Κεντροαφρικανική Δημοκρατία της συμβουλευτικής στρατιωτικής αποστολής ΚΕΠΠΑ της Ευρωπαϊκής Ένωσης στην Κεντροαφρικανική Δημοκρατία (EUMAM RCA)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37, σε συνδυασμό με το άρθρο 218 παράγραφοι 5 και 6 της Συνθήκης για τη λειτουργία της Ευρωπαϊκής Ένωσης,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας,
   Εκτιμώντας τα ακόλουθα:

               (1)

               Στις 19 Ιανουαρίου 2015, το Συμβούλιο εξέδωσε την απόφαση (ΚΕΠΠΑ)2015/78 (1) που προβλέπει ότι το καθεστώς των μονάδων υπό την ηγεσία της Ένωσης και του προσωπικού της συμβουλευτικής στρατιωτικής αποστολής ΚΕΠΠΑ της EUMAM RCA στην Κεντροαφρικανική Δημοκρατία, συμπεριλαμβανομένων των προνομίων, των ασυλιών και των περαιτέρω απαιτουμένων εγγυήσεων για την ολοκλήρωση και την απρόσκοπτη λειτουργία της αποστολής τους, θα αποτελέσει αντικείμενο συμφωνίας που θα συναφθεί δυνάμει του άρθρου 37 της Συνθήκης για την Ευρωπαϊκή Ένωση (ΣΕΕ) και σύμφωνα με τη διαδικασία του άρθρου 218 της Συνθήκης για τη λειτουργία της Ευρωπαϊκής Ένωσης (ΣΛΕΕ).

               (2)

               Κατόπιν της έκδοσης απόφασης του Συμβουλίου στις 19 Ιανουαρίου 2015 για την έναρξη διαπραγματεύσεων, η Υπάτη εκπρόσωπος της Ένωσης για θέματα εξωτερικής πολιτικής και πολιτικής ασφάλειας διαπραγματεύθηκε, δυνάμει του άρθρου 37 της ΣΕΕ, συμφωνία υπό μορφήν ανταλλαγής επιστολών μεταξύ της Ευρωπαϊκής Ένωσης και της Κεντροαφρικανικής Δημοκρατίας για το καθεστώς της EUMAM RCA.

               (3)

               Σύμφωνα με το άρθρο 5 του Πρωτοκόλλου αριθ. 22 σχετικά με τη θέση της Δανίας που είναι προσαρτημένο στη ΣΕΕ και στη ΣΛΕΕ, η Δανία δεν συμμετέχει στη θέσπιση και την εφαρμογή αποφάσεων και δράσεων της Ένωσης που έχουν συνέπειες στον τομέα της άμυνας. Η Δανία δεν συμμετέχει στην εφαρμογή της παρούσας απόφασης και συνεπώς δεν συμβάλλει στη χρηματοδότησή της παρούσας αποστολής.

               (4)

               Η συμφωνία υπό μορφήν ανταλλαγής επιστολών θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία υπό μορφήν ανταλλαγής επιστολών μεταξύ της Ευρωπαϊκής Ένωσης και της Κεντροαφρικανικής Δημοκρατίας όσον αφορά το καθεστώς στην Κεντροαφρικανική Δημοκρατία της συμβουλευτικής στρατιωτικής αποστολής ΚΕΠΠΑ της Ευρωπαϊκής Ένωσης στην Κεντροαφρικανική Δημοκρατία (EUMAM RCA) εγκρίνεται εξ ονόματος της Ένωσης.
   Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα τα αρμόδια να υπογράψουν την αντίστοιχη επιστολή, προκειμένου να δεσμευθεί η Ένωση.
   Άρθρο 3
   Η παρούσα απόφαση τίθεται σε ισχύ την ημερομηνία έκδοσής της.

      Βρυξέλλες, 16 Μαρτίου 2015.

            Για το Συμβούλιο

            Η Πρόεδρος

         F. MOGHERINI

      (1)  Απόφαση (ΚΕΠΠΑ) 2015/78 του Συμβουλίου, της 19ης Ιανουαρίου 2015, σχετικά με συμβουλευτική στρατιωτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUMAM RCA) (ΕΕ L 13 της 20.1.2015, σ. 8).


title: 2007/641/ΕΚ: Απόφαση του Συμβουλίου, της 1ης Οκτωβρίου 2007 , για την ολοκλήρωση των διαβουλεύσεων με τη Δημοκρατία των Νήσων Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού της αναπτυξιακής συνεργασίας

text:
               5.10.2007

               EL

               Επίσημη Εφημερίδα της Ευρωπαϊκής Ένωσης

               L 260/15

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 1ης Οκτωβρίου 2007
   για την ολοκλήρωση των διαβουλεύσεων με τη Δημοκρατία των Νήσων Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού της αναπτυξιακής συνεργασίας
   (2007/641/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως αναθεωρήθηκε στο Λουξεμβούργο στις 25 Ιουνίου 2005 (2) (εφεξής αποκαλούμενη «συμφωνία εταιρικής σχέσης ΑΚΕ-ΕΚ»), και ιδίως το άρθρο 96,
   την εσωτερική συμφωνία μεταξύ των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου, σχετικά με τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της συμφωνίας εταιρικής σχέσης ΑΚΕ-ΕΚ (3), και ιδίως το άρθρο 3,
   τον κανονισμό (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για τη θέσπιση μηχανισμού χρηματοδότησης της αναπτυξιακής συνεργασίας (4) (εφεξής «μηχανισμός αναπτυξιακής συνεργασίας»), και ιδίως το άρθρο 37,
   την πρόταση της Επιτροπής,
   Εκτιμώντας τα ακόλουθα:

               (1)

               Τα ουσιώδη στοιχεία που αναφέρονται στο άρθρο 9 της συμφωνίας εταιρικής σχέσης ΑΚΕ-ΕΚ, έχουν παραβιασθεί.

               (2)

               Οι αξίες που αναφέρονται στο άρθρο 3 του μηχανισμού της αναπτυξιακής συνεργασίας έχουν παραβιασθεί.

               (3)

               Στις 18 Απριλίου 2007, σύμφωνα με το άρθρο 96 της συμφωνίας εταιρικής σχέσης ΑΚΕ-ΕΚ, και το άρθρο 37 του μηχανισμού της αναπτυξιακής συνεργασίας, άρχισαν επίσημες διαβουλεύσεις με τις χώρες ΑΚΕ και με τη Δημοκρατία των Νήσων Φίτζι, στο πλαίσιο των οποίων οι αρχές των Νήσων Φίτζι ανέλαβαν συγκεκριμένες δεσμεύσεις με στόχο την αντιμετώπιση των προβλημάτων που είχαν εντοπισθεί από την Ευρωπαϊκή Ένωση και την υλοποίησή τους.

               (4)

               Έχουν αναληφθεί ορισμένες σημαντικές πρωτοβουλίες σε σχέση με μερικές από τις δεσμεύσεις που προαναφέρθηκαν. Παρ’ όλα αυτά, εξακολουθούν να μην έχουν υλοποιηθεί πολλές σημαντικές δεσμεύσεις, οι οποίες αφορούν τα ουσιώδη στοιχεία της συμφωνίας εταιρικής σχέσης ΑΚΕ-ΕΚ και του μηχανισμού αναπτυξιακής συνεργασίας,

         ΑΠΟΦΑΣΙΖΕΙ:
   Άρθρο 1
   Ολοκληρώνονται οι διαβουλεύσεις με τη Δημοκρατία των Νήσων Φίτζι δυνάμει του άρθρου 96 της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού αναπτυξιακής συνεργασίας.
   Άρθρο 2
   Τα κατάλληλα μέτρα που καθορίζονται στην προσαρτημένη επιστολή θεσπίζονται ως κατάλληλα μέτρα δυνάμει του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΚ και του άρθρου 37 του μηχανισμού αναπτυξιακής συνεργασίας.
   Άρθρο 3
   Η παρούσα απόφαση αρχίζει να ισχύει την ημέρα της εκδόσεώς της.
   Η παρούσα απόφαση λήγει την 1η Οκτωβρίου 2009. Επανεξετάζεται τακτικά τουλάχιστον κάθε έξι μήνες.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 1η Οκτωβρίου 2007.

            Για το Συμβούλιο

            Ο Πρόεδρος

         M. LINO

      (1)  ΕΕ L 317 της 15.12.2000, σ. 3.

      (2)  ΕΕ L 287 της 28.10.2005, σ. 4.

      (3)  ΕΕ L 317 της 15.12.2000, σ. 376.

      (4)  ΕΕ L 378 της 27.12.2006, σ. 41.

      ΠΑΡΑΡΤΗΜΑ

                  ΑΕ Ratu Josefa ILOILO

                  Πρόεδρο της Δημοκρατίας των Νήσων Φίτζι

                  Σούβα

                  Φίτζι

            Εξοχότατε,
      Η Ευρωπαϊκή Ένωση αποδίδει ιδιαίτερη σημασία στις διατάξεις του άρθρου 9 της συμφωνίας του Κοτονού και του άρθρου 3 του μηχανισμού της αναπτυξιακής συνεργασίας. Η εταιρική σχέση ΑΚΕ-ΕΚ βασίζεται στον σεβασμό των δικαιωμάτων του ανθρώπου, στις αρχές της δημοκρατίας και στο κράτος δικαίου, που αποτελούν τα ουσιώδη στοιχεία της συμφωνίας του Κοτονού και συγκροτούν τη βάση των σχέσεών μας.
      Στις 11 Δεκεμβρίου 2006, το Συμβούλιο της Ευρωπαϊκής Ένωσης καταδίκασε την κατάληψη της εξουσίας από τον στρατό στις Νήσους Φίτζι.
      Δυνάμει του άρθρου 96 της συμφωνίας του Κοτονού και λαμβάνοντας υπόψη ότι η κατάληψη της εξουσίας από τον στρατό, που σημειώθηκε στις 5 Δεκεμβρίου 2006, συνιστούσε παραβίαση των ουσιωδών στοιχείων που απαριθμούνται στο άρθρο 9 της ρηθείσας συμφωνίας, η ΕΕ προσκάλεσε τις Νήσους Φίτζι σε διαβουλεύσεις με στόχο τη διεξοδική εξέταση της κατάστασης κατά τα προβλεπόμενα στη συμφωνία και τη λήψη μέτρων, εφόσον κριθεί αναγκαίο, για τη διευθέτηση του προβλήματος.
      Το τυπικό σκέλος των διαβουλεύσεων αυτών εγκαινιάστηκε στις Βρυξέλλες στις 18 Απριλίου 2007. Η προσωρινή κυβέρνηση των Νήσων Φίτζι προέβη σε ενημέρωση, με βάση υπόμνημα της 18ης Απριλίου 2007, σχετικά με τους λόγους που οδήγησαν στην κατάληψη της εξουσίας από τον στρατό στις 5 Δεκεμβρίου 2006, τις εξελίξεις στη χώρα μετά το στρατιωτικό πραξικόπημα, καθώς και σχετικά με το πρόγραμμα της προσωρινής κυβέρνησης για τη μεταβατική περίοδο.
      Η ΕΕ σημείωσε το υπόμνημα της 18ης Απριλίου 2007 της προσωρινής κυβέρνησης με αποδέκτη την ίδια.
      Από την πλευρά της, η ΕΕ εξέφρασε την ικανοποίησή της για το γεγονός ότι η προσωρινή κυβέρνηση επιβεβαίωσε μια σειρά δεσμεύσεων πρωταρχικής σημασίας σε σχέση με τα δικαιώματα του ανθρώπου και τις θεμελιώδεις ελευθερίες, τον σεβασμό των δημοκρατικών αρχών και το κράτος δικαίου, όπως επισημαίνεται κατωτέρω, και πρότεινε τη λήψη θετικών μέτρων για την υλοποίησή τους. Οι Νήσοι Φίτζι συμφώνησαν επίσης να υπάρξει στενή συνεργασία για την παρακολούθηση και τον έλεγχο της τήρησης των δεσμεύσεων.
      Οι πλείστες από τις δεσμεύσεις που ανελήφθησαν στο πλαίσιο των διαβουλεύσεων θα υλοποιηθούν εντός μεγάλου χρονικού διαστήματος, πράγμα που καθιστά αναγκαία την επισταμένη παρακολούθηση και τον έλεγχο της τήρησής τους σε βάθος χρόνου. Η ΕΕ υπογραμμίζει ότι, μετά τις αξιόπιστες γενικές εκλογές που πραγματοποιήθηκαν στις Νήσους Φίτζι σχετικά πρόσφατα (τον Μάιο του 2006) και υπό το πρίσμα των πορισμάτων και των συστάσεων της αποστολής παρακολούθησης των εκλογών της ΕΕ, ιδίως με βάση την τελική έκθεση του επικεφαλής των παρατηρητών της ΕΕ, ευρωβουλευτή Istvan Szent-Ivanyi, η ΕΕ θεωρεί ότι η διεξαγωγή νέων και αξιόπιστων εκλογών είναι απολύτως εφικτή εντός της συμφωνηθείσας προθεσμίας, η οποία λήγει στις 28 Φεβρουαρίου 2009.
      Η ΕΕ τονίζει τη σπουδαιότητα της έγκαιρης και πλήρους τήρησης των συμφωνηθεισών δεσμεύσεων, οι οποίες απαριθμούνται στο παράρτημα.
      Η ΕΕ επισημαίνει ότι η προσωρινή κυβέρνηση, σε συμφωνία με τις συμφωνηθείσες δεσμεύσεις, ήρε την ισχύ των κανονισμών εκτάκτου ανάγκης στις 31 Μαΐου 2007 και απεδέχθη τα πορίσματα και τις συστάσεις των ανεξάρτητων εμπειρογνωμόνων για θέματα εκλογών του φόρουμ των Νήσων του Ειρηνικού στις 19 Ιουνίου 2007.
      Η ΕΕ προβληματίζεται σχετικά με την πρόσφατη έλλειψη προόδου εκ μέρους της προσωρινής κυβέρνησης όσον αφορά τους τύπους και την ουσία των δεσμεύσεων που έχουν συμφωνηθεί. Η προσωρινή κυβέρνηση δεσμεύτηκε να ομαλοποιήσει τον διάλογο, και να παράσχει πλήρη πληροφόρηση στην ΕΕ σε όλα τα ζητήματα που συνδέονται με τις άλλες δεσμεύσεις της. Επί της ουσίας, η ΕΕ επισημαίνει ιδίως ότι η προσωρινή κυβέρνηση οφείλει ακόμα να διοργανώσει δικαστήριο σύμφωνα με το άρθρο 138 παράγραφος 3 του Συντάγματος έως τις 15 Ιουλίου 2007 και προσβλέπει σε λήψη απόφασης το ταχύτερο δυνατόν.
      Με βάση το πνεύμα εταιρικής σχέσης στο οποίο ερείδεται η συμφωνία του Κοτονού και με γνώμονα τη θετική έκβαση των διαβουλεύσεων, η ΕΕ εξέφρασε την προθυμία της να υποστηρίξει την υλοποίηση των δεσμεύσεων από μέρους των Νήσων Φίτζι. Η ΕΕ αναμένει την ομαλοποίηση των τακτικών συναντήσεων διαλόγου σε τακτική βάση, σύμφωνα με τις δεσμεύσεις που έχει αναλάβει η προσωρινή κυβέρνηση.
      Η ΕΕ θέσπισε τα ακόλουθα κατάλληλα μέτρα δυνάμει του άρθρου 96 παράγραφος 2 στοιχείο γ) της αναθεωρημένης συμφωνίας του Κοτονού και του άρθρου 37 του μηχανισμού της αναπτυξιακής συνεργασίας:

                  —

                  επιτρέπεται η συνέχιση της ανθρωπιστικής βοήθειας, καθώς και της άμεσης στήριξης προς την κοινωνία των πολιτών,

                  —

                  επιτρέπεται η συνέχιση των δράσεων συνεργασίας που βρίσκονται στο στάδιο της υλοποίησης ή/και της προετοιμασίας, ιδίως δε αυτών που εντάσσονται στο 8ο και 9ο ΕΤΑ,

                  —

                  επιτρέπεται να πραγματοποιηθεί η τελική αναθεώρηση του 9ου ΕΤΑ,

                  —

                  επιτρέπεται η συνέχιση δραστηριοτήτων συνεργασίας οι οποίες θεωρούνται ικανές να συμβάλουν στην αποκατάσταση της δημοκρατίας και στη βελτίωση της διακυβέρνησης, εκτός αν συντρέχουν λίαν εξαιρετικές περιστάσεις,

                  —

                  επιτρέπεται να προχωρήσει η υλοποίηση των συνοδευτικών μέτρων της μεταρρύθμισης στον τομέα της ζάχαρης που είχαν προγραμματισθεί για το 2006. Η συμφωνία χρηματοδότησης υπεγράφη σε τεχνικό επίπεδο από τις Νήσους Φίτζι στις 19 Ιουνίου 2007. Επισημαίνεται ότι η συμφωνία χρηματοδότησης περιλαμβάνει ρήτρα αναστολής,

                  —

                  η αποδοχή από μέρους της προσωρινής κυβέρνησης, στις 19 Ιουνίου 2007, της έκθεσης της 7ης Ιουνίου 2007 των ανεξάρτητων εμπειρογνωμόνων για θέματα εκλογών του φόρουμ των Νήσων του Ειρηνικού συμβαδίζει με τη δέσμευση υπ’ αριθ. 1 που συμφωνήθηκε στις 18 Απριλίου 2007 μεταξύ της προσωρινής κυβέρνησης και της ΕΕ. Επομένως, μπορεί να προχωρήσει η κατάρτιση και εν τέλει υπογραφή του πολυετούς ενδεικτικού προγράμματος για τα συνοδευτικά μέτρα της μεταρρύθμισης στον τομέα της ζάχαρης για την περίοδο 2008-2010,

                  —

                  η οριστικοποίηση, η υπογραφή σε τεχνικό επίπεδο και η εφαρμογή του Εγγράφου Στρατηγικής Χώρας και του Εθνικού Ενδεικτικού Προγράμματος για το 10ο ΕΤΑ με ενδεικτική χρηματοδότηση, καθώς επίσης η πιθανή χορήγηση ως κίνητρο δόσης μέχρι το 25 % του εν λόγω ποσού τελούν υπό τον όρο ότι θα εκπληρωθούν οι δεσμεύσεις που έχουν αναληφθεί σε σχέση με τα δικαιώματα του ανθρώπου και το κράτος δικαίου· ιδίως δε ότι η προσωρινή κυβέρνηση σέβεται το Σύνταγμα· ότι γίνεται απολύτως σεβαστή η ανεξαρτησία του συστήματος απονομής δικαιοσύνης και ότι οι κανονισμοί εκτάκτου ανάγκης, οι οποίοι επανεισήχθησαν στις 6 Σεπτεμβρίου 2007, θα αρθούν όσο το δυνατόν ταχύτερα· ότι όλες οι καταγγελίες περί παραβίασης των δικαιωμάτων του ανθρώπου ερευνώνται και διεκπεραιώνονται σύμφωνα με τις διάφορες διαδικασίες και μηχανισμούς που προβλέπει η νομοθεσία των Νήσων Φίτζι και ότι η προσωρινή κυβέρνηση καταβάλλει κάθε δυνατή προσπάθεια για την αποτροπή δηλώσεων από μέρους των υπηρεσιών ασφαλείας με στόχο τον εκφοβισμό,

                  —

                  η ποσόστωση ζάχαρης για το 2007 θα είναι μηδενική,

                  —

                  η ποσόστωση ζάχαρης για το 2008 θα καταστεί διαθέσιμη υπό τον όρο ότι θα προσκομισθούν αποδείξεις για την αξιόπιστη και έγκαιρη προετοιμασία εκλογών όπως ορίζουν οι συμφωνηθείσες δεσμεύσεις· ιδίως δε σε σχέση με την απογραφή, τον επαναπροσδιορισμό των γεωγραφικών ορίων και την εκλογική μεταρρύθμιση σύμφωνα με τις διατάξεις του Συντάγματος· και υπό τον όρο ότι θα ληφθούν μέτρα με σκοπό τη διασφάλιση της λειτουργίας της αρμόδιας για τη διεξαγωγή των εκλογών αρχής, περιλαμβανομένου του διορισμού «επόπτη εκλογών» μέχρι τις 30 Σεπτεμβρίου 2007 σύμφωνα με τις διατάξεις του Συντάγματος,

                  —

                  η ποσόστωση ζάχαρης για το 2009 θα καταστεί διαθέσιμη υπό τον όρο ότι θα έχει συγκροτηθεί νόμιμη κυβέρνηση,

                  —

                  η ποσόστωση ζάχαρης για το 2010 θα εξαρτηθεί από την πρόοδο που θα έχει συντελεσθεί σε σχέση με την υλοποίηση της ποσόστωσης ζάχαρης για το 2009 και τη συνέχιση της διαδικασίας εκδημοκρατισμού,

                  —

                  είναι δυνατό να εξετασθεί η σκοπιμότητα παροχής πρόσθετης στήριξης, επιπλέον αυτής που περιγράφεται στην παρούσα επιστολή, με σκοπό την προπαρασκευή και την υλοποίηση βασικών δεσμεύσεων, ιδίως δε για την υποστήριξη της προετοιμασίας ή/και της διεξαγωγής εκλογών,

                  —

                  η περιφερειακή συνεργασία και η συμμετοχή των Νήσων Φίτζι σε αυτήν παραμένουν ανέπαφες,

                  —

                  η συνεργασία με την Ευρωπαϊκή Τράπεζα Επενδύσεων και το Κέντρο Ανάπτυξης των Επιχειρήσεων μπορεί να συνεχισθεί υπό τον όρο της έγκαιρης εκπλήρωσης των αναληφθεισών δεσμεύσεων.

            Η παρακολούθηση της τήρησης των δεσμεύσεων θα γίνεται σύμφωνα με τις δεσμεύσεις περί παρακολούθησης όσον αφορά τον τακτικό διάλογο, τη συνεργασία με αποστολές και την υποβολή εκθέσεων, κατά τα προβλεπόμενα στο παράρτημα.
      Επιπλέον, η ΕΕ αναμένει από τις Νήσους Φίτζι να συνεργασθούν πλήρως με το φόρουμ των Νήσων του Ειρηνικού σε σχέση με την εφαρμογή των συστάσεων της Ομάδας Εξεχουσών Προσωπικοτήτων, όπως αυτές εγκρίθηκαν από τη σύνοδο των υπουργών των Εξωτερικών στο Βανουάτου στις 16 Μαρτίου 2007.
      Η Ευρωπαϊκή Ένωση θα εξακολουθήσει να παρακολουθεί επισταμένως την κατάσταση στις Νήσους Φίτζι. Κατ’ εφαρμογή του άρθρου 8 της συμφωνίας του Κοτονού, θα διεξαχθεί με την εν λόγω χώρα ενισχυμένος πολιτικός διάλογος με στόχο τη διασφάλιση του σεβασμού των δικαιωμάτων του ανθρώπου, την αποκατάσταση της δημοκρατίας και τον σεβασμό του κράτους δικαίου έως ότου αμφότερα τα μέρη καταλήξουν στο συμπέρασμα ότι ο ενισχυμένος χαρακτήρας του διαλόγου εξυπηρέτησε τον σκοπό του.
      Σε περίπτωση που υπάρξει επιβράδυνση, διακοπή ή οπισθοχώρηση σε σχέση με την υλοποίηση από μέρους της προσωρινής κυβέρνησης των δεσμεύσεων που έχει αναλάβει, η ΕΕ διατηρεί το δικαίωμα να προβεί στην προσαρμογή των κατάλληλων μέτρων.
      Η ΕΕ υπογραμμίζει ότι τα προνόμια των Νήσων Φίτζι στο πλαίσιο της συνεργασίας τους με την ΕΕ εξαρτώνται από την τήρηση των ουσιωδών στοιχείων της συμφωνίας του Κοτονού, καθώς και των αξιών που μνημονεύονται στον μηχανισμό της αναπτυξιακής συνεργασίας. Προκειμένου να πεισθεί η ΕΕ ότι η προσωρινή κυβέρνηση είναι απολύτως διατεθειμένη να συμμορφωθεί με τις αναληφθείσες δεσμεύσεις, έχει καθοριστική σημασία να συντελεσθεί, σε σύντομο χρονικό διάστημα, σημαντική πρόοδος όσον αφορά την εκπλήρωση των συμφωνηθεισών δεσμεύσεων.
      Με τιμή,
      Βρυξέλλες,

            Για την Επιτροπή

            Για το Συμβούλιο

         Παράρτημα του παραρτηματος
         ΣΥΜΦΩΝΗΘΕΙΣΕΣ ΔΕΣΜΕΥΣΕΙΣ ΜΕ ΤΗ ΔΗΜΟΚΡΑΤΙΑ ΤΩΝ ΝΗΣΩΝ ΦΙΤΖΙ
         A.   Σεβασμός των δημοκρατικών αρχών
         Δέσμευση υπ’ αριθ. 1
         Πρέπει να διεξαχθούν ελεύθερες και τίμιες κοινοβουλευτικές εκλογές εντός 24 μηνών από την 1η Μαρτίου 2007 με την επιφύλαξη των πορισμάτων της αξιολόγησης που πρόκειται να διεξαχθεί από ανεξάρτητους ελεγκτές τους οποίους θα διορίσει η Γραμματεία του φόρουμ των Νήσων του Ειρηνικού. Τόσο οι διαδικασίες προπαρασκευής όσο και η διεξαγωγή των εκλογών θα αποτελέσουν αντικείμενο από κοινού παρακολούθησης, προσαρμογής και αναθεώρησης αναλόγως των αναγκών και επί τη βάσει αμοιβαία συμφωνημένων κριτηρίων αξιολόγησης. Τα ανωτέρω προϋποθέτουν ειδικότερα:

                     —

                     ότι μέχρι τις 30 Ιουνίου 2007, η προσωρινή κυβέρνηση θα θεσπίσει χρονοδιάγραμμα όπου θα καθορίζονται οι ημερομηνίες ολοκλήρωσης των διαφόρων σταδίων που απαιτούνται για την προπαρασκευή των νέων κοινοβουλευτικών εκλογών,

                     —

                     ότι το εν λόγω χρονοδιάγραμμα θα προσδιορίζει τον χρόνο πραγματοποίησης της απογραφής, του επαναπροσδιορισμού των γεωγραφικών ορίων και της εκλογικής μεταρρύθμισης,

                     —

                     ότι ο προσδιορισμός των γεωγραφικών ορίων και η εκλογική μεταρρύθμιση θα πραγματοποιηθούν σύμφωνα με τις διατάξεις του Συντάγματος,

                     —

                     ότι θα ληφθούν μέτρα με σκοπό τη διασφάλιση της λειτουργίας της αρμόδιας για τη διεξαγωγή των εκλογών αρχής, συμπεριλαμβανομένου του διορισμού «επόπτη εκλογών», μέχρι τις 30 Σεπτεμβρίου 2007 σύμφωνα με τις διατάξεις του Συντάγματος,

                     —

                     ότι ο διορισμός αντιπροέδρου θα γίνει σύμφωνα με τις διατάξεις του Συντάγματος.

               Δέσμευση υπ’ αριθ. 2
         Η προσωρινή κυβέρνηση, κατά τη θέσπιση σημαντικών πρωτοβουλιών και αλλαγών στον νομοθετικό και δημοσιονομικό τομέα και στους λοιπούς τομείς πολιτικής, πρέπει να λαμβάνει υπόψη τις διαβουλεύσεις με την κοινωνία των πολιτών και με όλους τους άλλους σχετικούς ενδιαφερόμενους.
         B.   Κράτος δικαίου
         Δέσμευση υπ’ αριθ. 1
         Η προσωρινή κυβέρνηση καταβάλλει κάθε δυνατή προσπάθεια για την αποτροπή δηλώσεων από μέρους των υπηρεσιών ασφαλείας με στόχο τον εκφοβισμό.
         Δέσμευση υπ’ αριθ. 2
         Η προσωρινή κυβέρνηση σέβεται το Σύνταγμα του 1997 και εγγυάται την ομαλή και ανεξάρτητη λειτουργία των συνταγματικών οργάνων, όπως είναι η Επιτροπή για τα Δικαιώματα του Ανθρώπου των Νήσων Φίτζι, η Επιτροπή Δημόσιας Διοίκησης και η Επιτροπή Συνταγματικών Γραφείων. Θα διαφυλαχθούν ο μεγάλος βαθμός ανεξαρτησίας και η λειτουργία του Μεγάλου Συμβουλίου των Αρχηγών.
         Δέσμευση υπ’ αριθ. 3
         Πρέπει να γίνεται απολύτως σεβαστή η ανεξαρτησία του συστήματος απονομής δικαιοσύνης, να του παρέχεται η δυνατότητα να λειτουργεί ελεύθερα και να διασφαλίζεται η τήρηση των δικαστικών αποφάσεων από όλους τους εμπλεκόμενους. Ειδικότερα:

                     —

                     η προσωρινή κυβέρνηση δεσμεύεται ότι το δικαστήριο που προβλέπεται στο άρθρο 138 παράγραφος 3 του Συντάγματος θα διορισθεί μέχρι τις 15 Ιουλίου 2007 το αργότερο,

                     —

                     όλοι οι διορισμοί ή/και αποπομπές δικαστών θα πραγματοποιούνται στο εξής σε αυστηρή συμμόρφωση με τις συνταγματικές διατάξεις και τους συναφείς διαδικαστικούς κανόνες,

                     —

                     απαγορεύεται απολύτως οποιαδήποτε ανάμειξη του στρατού, της αστυνομίας ή της προσωρινής κυβέρνησης στο έργο της Δικαιοσύνης, συμπεριλαμβανομένου του πλήρους σεβασμού του νομικού επαγγέλματος.

               Δέσμευση υπ’ αριθ. 4
         Όλες οι ποινικές διαδικασίες για υποθέσεις διαφθοράς πρέπει να διεξάγονται μέσω των κατάλληλων μηχανισμών απονομής δικαιοσύνης, ενώ κάθε άλλο όργανο που ενδεχομένως θα συσταθεί για τη διερεύνηση εικαζόμενων περιπτώσεων διαφθοράς θα λειτουργεί εντός των ορίων δράσης που ορίζει το Σύνταγμα.
         Γ.   Δικαιώματα του ανθρώπου και θεμελιώδεις ελευθερίες
         Δέσμευση υπ’ αριθ. 1
         Η προσωρινή κυβέρνηση θα λάβει παν αναγκαίο μέτρο με σκοπό τη διευκόλυνση της διερεύνησης όλων των καταγγελιών περί παραβίασης των δικαιωμάτων του ανθρώπου και της διεκπεραίωσής τους σύμφωνα με τις διάφορες διαδικασίες και μηχανισμούς που προβλέπει η νομοθεσία των Νήσων Φίτζι.
         Δέσμευση υπ’ αριθ. 2
         Η προσωρινή κυβέρνηση προτίθεται να άρει την ισχύ των κανονισμών εκτάκτου ανάγκης τον Μάιο του 2007, με την επιφύλαξη ενδεχόμενων απειλών για την εθνική ασφάλεια, τη δημόσια τάξη ή τη δημόσια ασφάλεια.
         Δέσμευση υπ’ αριθ. 3
         Η προσωρινή κυβέρνηση δεσμεύεται να διασφαλίσει ότι η Επιτροπή για τα Δικαιώματα του Ανθρώπου των Νήσων Φίτζι λειτουργεί υπό καθεστώς πλήρους ανεξαρτησίας και σύμφωνα με το Σύνταγμα.
         Δέσμευση υπ’ αριθ. 4
         Η ελευθερία έκφρασης και η ελευθερία των μέσων μαζικής ενημέρωσης γίνονται απολύτως σεβαστές σε όλες τους τις εκφάνσεις, όπως ορίζει το Σύνταγμα.
         Δ.   Δεσμεύσεις σε σχέση με την παρακολούθηση
         Δέσμευση υπ’ αριθ. 1
         Η προσωρινή κυβέρνηση αναλαμβάνει τη δέσμευση να πραγματοποιεί τακτικό διάλογο με στόχο την εξακρίβωση της προόδου που συντελείται, καθώς επίσης να παραχωρεί στις αρχές και στους αντιπροσώπους της ΕΕ και της ΕΚ πλήρη πρόσβαση σε πληροφοριακά στοιχεία σχετικά με κάθε ζήτημα το οποίο σχετίζεται με τα δικαιώματα του ανθρώπου, την ειρηνική αποκατάσταση της δημοκρατίας και το κράτος δικαίου στις Νήσους Φίτζι.
         Δέσμευση υπ’ αριθ. 2
         Η προσωρινή κυβέρνηση δεσμεύεται να συνεργάζεται πλήρως με τις ενδεχόμενες αποστολές της ΕΕ και της ΕΚ με σκοπό την αξιολόγηση και την παρακολούθηση της συντελούμενης προόδου.
         Δέσμευση υπ’ αριθ. 3
         Η προσωρινή κυβέρνηση αποστέλλει εκθέσεις προόδου ανά τρίμηνο, αρχής γενομένης στις 30 Ιουνίου 2007, με αντικείμενο τα ουσιώδη στοιχεία της συμφωνίας του Κοτονού και τις δεσμεύσεις.
         Επισημαίνεται ότι ορισμένα ζητήματα μπορούν να ρυθμισθούν αποτελεσματικά μόνο μέσω ρεαλιστικής προσέγγισης, η οποία λαμβάνει υπόψη τα πραγματικά δεδομένα του παρόντος και εστιάζεται στο μέλλον.


Avis juridique important

|

31981D0240

81/240/ΕΟΚ: Απόφαση τού Συμβουλίου τής 9ης Απριλίου 1981 περί συνάψεως συμφωνίας μεταξύ τής Ευρωπαϊκής Οικονομικής Κοινότητος καί τής Ελβετικής Συνομοσπονδίας περί παρατάσεως τής συμφωνίας «περί εναρμονισμένης δράσεως στόν τομέα τής καταγραφής τών συγγενών ανωμαλιών (Ιατρική Έρευνα καί Δημόσια Υγεία)»

Επίσημη Εφημερίδα αριθ. L 113 της 25/04/1981 σ. 0044 Ισπανική ειδική έκδοση: Κεφάλαιο 16 τόμος 1 σ. 0075  Πορτογαλική ειδική έκδοση : Κεφάλαιο 16 τόμος 1 σ. 0075

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 9ης Απριλίου 1981  περί συνάψεως συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας περί παρατάσεως της συμφωνίας «περί εναρμονισμένης δράσεως στον τομέα της καταγραφής των συγγενών ανωμαλιών (Ιατρική Έρευνα και Δημόσια Υγεία)»  (81/240/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 81/21/ΕΟΚ του Συμβουλίου της 20ής Ιανουαρίου 1981 περί τροποποιήσεως της αποφάσεως 78/167/ΕΟΚ περί καθορισμού μιας εναρμονισμένης δράσεως της Ευρωπαϊκής Οικονομικής Κονότητος στον τομέα της καταγραφής των συγγενών ανωμαλιών (Ιατρική Έρευνα και Δημόσια Υγεία) (1),  το σχέδιο αποφάσεως που υπεβλήθη από την Επιτροπή,  Εκτιμώντας:  ότι την 1η Αυγούστου 1980 η Ελβετική Συνομοσπονδία προσεχώρησε στη συμφωνία μεταξύ της Ευρωπαϊκής Οικονομικής Κοινότητος και της Ελληνικής Δημοκρατίας περί της εναρμονισμένης δράσεως στον τομέα της καταγραφής των συγγενών ανωμαλιών (Ιατρική Έρευνα και Δημόσια Υγεία), σύμφωνα με το άρθρο 6 παράγραφος 3 της εν λόγω συμφωνίας· δεδομένου ότι, επειδή η Ελληνική Δημοκρατία έγινε μέλος της Ευρωπαϊκής Οικονομικής Κονότητος την 1η Ιανουαρίου 1981, πρέπει να συναφθεί συμφωνία μεταξύ της Κοινότητος και της Ελβετικής Συνομοσπονδίας·  ότι πρέπει να εγκριθεί η συμφωνία αυτή,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητος η συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας περί παρατάσεως της συμφωνίας περί εναρμονισμένης δράσεως στον τομέα της καταγραφής των συγγενών ανωμαλιών (Ιατρική Έρευνα και Δημόσια Υγεία).  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα στα οποία ανατίθεται να υπογράψουν τη συμφωνία με σκοπό τη δέσμευση της Κοινότητος.  Έγινε στο Λουξεμβούργο, στις 9 Απριλίου 1981.  Για το Συμβούλιο  Ο Πρόεδρος  D. F. van der MEI  (1) ΕΕ αριθ. L 43 της 14. 2. 1981, σ. 12.  ΣΥΜΦΩΝΙΑ  μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας περί παρατάσεως της συμφωνίας «περί εναρμονισμένης δράσεως στον τομέα της καταγραφής των συγγενών ανωμαλιών (Ιατρική Έρευνα και Δημόσια Υγεία)»  Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΣ,  αφ' ενός, και  Η ΕΛΒΕΤΙΚΗ ΣΥΝΟΜΟΣΠΟΝΔΙΑ,  αφ' ετέρου,  Εκτιμώντας:  ότι με την απόφαση της 13ης Φεβρουαρίου 1978 το Συμβούλιο των Ευρωπαϊκών Κοινοτήτων καθόρισε μια εναρμονισμένη κοινοτική δράση στον τομέα της καταγραφής των συγγενών ανωμαλιών (ιατρική έρευνα και δημόσια υγεία)·  ότι υπεγράφη συμφωνία μεταξύ της Ευρωπαϊκής Οικονομικής Κοινότητος και της Ελληνικής Δημοκρατίας περί της προαναφερθείσης εναρμονισμένης δράσεως την 14η Δεκεμβρίου 1979·  ότι η Ελβετική Συνομοσπονδία προσεχώρησε την 1η Αυγούστου 1980 στην εν λόγω συμφωνία, σύμφωνα με το άρθρο 6 παράγραφος 3·  ότι με την απόφαση της 20ής Ιανουαρίου 1981 το Συμβούλιο των Ευρωπαϊκών Κοινοτήτων παρέτεινε έως τις 31 Δεκεμβρίου 1981 την εφαρμογή της εναρμονισμένης κοινοτικής δράσεως στον τομέα της καταγραφής των συγγενών ανωμαλιών (ιατρική έρευνα και δημόσια υγεία)·  ότι, έχοντας υπόψη το σημείο στο οποίο βρίσκονται επί του παρόντος οι εργασίες που προβλέπονται από την ανωτέρω συμφωνία, η ετήσια παράταση της ισχύος της θα επέτρεπε την καλύτερη αξιοποίηση της προσπάθειας που έχει καταβληθεί·  ότι η παράταση αυτή δεν θα επιφέρει αύξηση των οικονομικών υποχρεώσεων, ούτε από πλευράς της Κοινότητος ούτε από πλευράς της Ελβετικής Συνομοσπονδίας·  ότι, ως εκ τούτου, ενδείκνυται η παράταση της ισχύος της εν λόγω συμφωνίας έως τις 31 Δεκεμβρίου 1981,  ΣΥΜΦΩΝΟΥΝ ΕΠΙ ΤΩΝ ΑΚΟΛΟΥΘΩΝ:  Άρθρο 1  Η ισχύς της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας περί εναρμονισμένης δράσεως στον τομέα της καταγραφής των συγγενών ανωμαλιών (ιατρική έρευνα και δημόσια υγεία) παρατείνεται έως τις 31 Δεκεμβρίου 1981.  Άρθρο 2  Η παρούσα συμφωνία συντάσσεται σε ένα μόνο αντίτυπο στην αγγλική, γαλλική, γερμανική, δανική, ελληνική, ιταλική και ολλανδική γλώσσα και όλα τα κείμενα είναι εξίσου αυθεντικά. Η συμφωνία κατατίθεται στο αρχείο της Γενικής Γραμματείας του Συμβουλίου των Ευρωπαϊκών Κοινοτήτων, η οποία διαβιβάζει κεκυρωμένο αντίγραφο σε όλα τα συμβαλλόμενα μέρη.


Avis juridique important

|

31993D0521

93/521/ΕΟΚ: Απόφαση της Επιτροπής της 3ης Σεπτεμβρίου 1993 περί αποδοχής αναλήψεων υποχρεώσεων που έχουν προταθεί στο πλαίσιο της επανεξέτασης των μέτρων αντιντάμπινγκ όσον αφορά εισαγωγές σπάγγων για δεσίματα και δεματιάσματα καταγωγής Βραζιλίας, για την περάτωση της διαδικασίας επανεξέτασης των αντεπιδοτήσεων όσον αφορά τις εισαγωγές αυτές και για την περάτωση της διαδικασίας επανεξέτασης των μέτρων αντιντάμπινγκ και των αντεπιδοτήσεων όσον αφορά εισαγωγές σπάγγων για δεσίματα και δεματιάσματα καταγωγής Μεξικού

Επίσημη Εφημερίδα αριθ. L 251 της 08/10/1993 σ. 0028 - 0034

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Σεπτεμβρίου 1993 περί αποδοχής αναλήψεων υποχρεώσεων που έχουν προταθεί στο πλαίσιο της επανεξέτασης των μέτρων αντιντάμπινγκ όσον αφορά εισαγωγές σπάγγων για δεσίματα και δεματιάσματα καταγωγής Βραζιλίας, περί  περατώσεως της διαδικασίας επανεξέτασης των αντεπιδοτήσεων όσον αφορά τις εισαγωγές αυτές και περί περατώσεως της διαδικασίας επανεξέτασης των μέτρων αντιντάμπινγκ και των αντεπιδοτήσεων όσον αφορά εισαγωγές σπάγγων για δεσίματα και δεματιάσματα  καταγωγής Μεξικού(93/521/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Οικονομικής Κοινότητας (1), και ιδίως τα άρθρα 9, 10, 14 και 15,  Μετά από διαβούλευση στο πλαίσιο της συμβουλευτικής επιτροπής όπως προβλέπεται στον κανονισμό (ΕΟΚ) αριθ. 2423/88,  Εκτιμώντας ότι:   Α. ΔΙΑΔΙΚΑΣΙΑ  (1) Τον Ιανουάριο 1987, το Συμβούλιο, με την απόφαση 87/66/ΕΟΚ (2), περάτωσε τις έρευνες όσον αφορά την επανεξέταση των μέτρων αντιντάμπινγκ και των μέτρων αντεπιδοτήσεων σχετικά με τις εισαγωγές σπάγγων για δεσίματα και δεματιάσματα  καταγωγής Βραζιλίας και Μεξικού, εξαιτίας του γεγονότος ότι η παραγωγή της Βραζιλίας και του Μεξικού πρότειναν και επιβεβαίωσαν αναλήψεις υποχρεώσεων, οι οποίες θεωρήθηκαν αποδεκτές.  (2) Η Επιτροπή, μετά τη δημοσίευση ανακοίνωσης (3) για την επικείμενη λήξη των ισχυόντων μέτρων, τον Αύγουστο 1991, έλαβε αίτηση επανεξέτασης την οποία υπέβαλε η Επιτροπή σύνδεσης των βιομηχανιών σχοινοποιίας-σπαγγοποιίας της Κοινότητας (Eurocord) εξ  ονόματος των παραγωγών που αντιπροσωπεύουν σχεδόν το σύνολο της παραγωγής του εν λόγω προϊόντος στην Κοινότητα. Στη συνέχεια, με ανακοίνωση (4) που δημοσιεύθυκε στην Επίσημη Εφημερίδα των Ευρωπαϊκών Κοινοτήτων, η Επιτροπή ανήγγειλε την έναρξη  επανεξέτασης της απόφασης 87/66/ΕΟΚ όσον αφορά τις εισαγωγές σπάγγων για δεσίματα και δεματιάσματα καταγωγής Βραζιλίας και Μεξικού.  (3) Η Επιτροπή ενημέρωσε επίσημα σχετικά με την εν λόγω έναρξη επανεξέτασης τους αντιπροσώπους των χωρών εξαγωγής, τους παραγωγούς της Βραζιλίας και του Μεξικού, τον μοναδικό εξαγωγέα που ως γνωστό ενδιαφέρεται και τους παραγωγούς της Κοινότητας.  Η Επιτροπή ζήτησε από τα ενδιαφερόμενα μέρη να απαντήσουν στα ερωτηματολόγια που τους απεστάλησαν, και τους έδωσαν την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση.  (4) Οι αρχές της Βραζιλίας και του Μεξικού γνωστοποίησαν γραπτώς τις απόψεις τους και συνεργάστηκαν με την Επιτροπή.  Όλοι οι παραγωγοί της Κοινότητας απάντησαν στα ερωτηματολόγια και γνωστοποίησαν γραπτώς τις απόψεις τους. Οι παραγωγοί της Βραζιλίας και ο κύριος αντιπρόσωπός τους στην Κοινότητα γνωστοποίησαν γραπτώς τις απόψεις τους και ζήτησαν και έγιναν δεκτοί σε  ακρόαση.  (5) Με την Επιτροπή συνεργάστηκαν οι ακόλουθες εταιρείες της Βραζιλίας, οι οποίες πρότειναν να αναλάβουν υποχρεώσεις το 1987, και στις οποίες περιλαμβάνονται όλοι οι παραγωγοί της Βραζιλίας που ως γνωστόν εξάγουν στην Κοινότητα, καθώς και ο κύριος  αντιπρόσωπός τους στην Κοινότητα, η Vendcord Ltd, Farnham, Surrey (Ηνωμένο Βασίλειο):  - Brascorda SA, Bayeux (Paraiba),  - Cisaf SA, Natal (Rio Grande do Norte),  - Cisal SA, bayeux (Paraiba),  - Cosibra SA, Rio de Janeiro (Rio de Janeiro),  - Fibrasa SA, Bayeux (Paraiba),  - Fisalplast SA, Salvador (Bahia) - [Επιχείρηση η οποία ενεργεί επίσης εξ ονόματος της Unisal SA, Salvador (Bahia)],  - Sisalana SA, Simoes Filho (Bahia),  - Stella Azzurra SA, Simoes Filho (Bahia).  (6) Οι μεξικανικές αρχές ενημέρωσαν την Επιτροπή ότι έχει παύσει να υπάρχει η Cordemex SA de C.V. (Merida, Yucatan), παραγωγός στο Μεξικό που είχε προτείνει την ανάληψη υποχρέωσης το 1977 που επιβεβαιώθηκε το 1987, και ότι έχουν πωληθεί τρία από τα  εργοστάσιά της. Η Επιτροπή ήρθε σε επαφή με τους παραγωγο αυτούς, αλλά, επειδή μόλις είχαν αρχίσει να λειτουργούν, δεν ήταν σε θέση να προσκομίσουν τα κατάλληλα στοιχεία.  (7) Η Επιτροπή αναζήτησε και επαλήθευσε όλα τα διαθέσιμα στοιχεία για τον προσδιορισμό του ντάμπινγκ καθώς και κάθε πληροφορία που θεωρείται αναγκαία για τον προσδιορισμό της ζημίας και την απειλή ζημίας, και πραγματοποίησε επιθεώρηση στις εγκαταστάσεις  των ακόλουθων παραγωγών της Κοινότητας, που αντιπροσωπεύουν τουλάχιστον το 70 % της κοινοτικής παραγωγής του εν λόγω προϊόντος:  - Bihr Freres SA, Urimenil, Γαλλία,  - Cordex SA, Esmoriz, Πορτογαλία,  - Corfi SA, Espinho, Πορτογαλία,  - Filatures et corderies de Sainte-Germaine SA, Bruges, Γαλλία,  - Quintas &  Quintas SA, Povoa de Varzim, Πορτογαλία,  - L.P. Weidemann &  Sonner I/S, Rudkobing, Δανία.  (8) Η περίοδος που επελέγη για την έρευνα σχετικά με την ύπαρξη ντάμπινγκ και επιδοτήσεων κάλυψε το χρονικό διάστημα από την 1η Οκτωβρίου 1990 μέχρι τις 30 Σεπτεμβρίου 1991.   Β. ΝΤΑΜΠΙΝΓΚ   1. Βραζιλία  (9) Κανένας παραγωγός της Βραζιλίας δεν παρείχε τα αναγκαία στοιχεία όσον αφορά τις εγχώριες τιμές πώλησης, τις τιμές πώλησης προς τις τρίτες χώρες και το κόστος παραγωγής στη Βραζιλία. Έτσι, η Επιτροπή δεν μπόρεσε να εξετάσει την κανονική  αξία όπως προβλέπεται στο άρθρο 2 του κανονισμού (ΕΟΚ) αριθ. 2423/88. Δεν ήταν επίσης δυνατόν να προσδιοριστεί η καταλληλότητα οποιασδήποτε μεθόδου για τη διαπίστωση της κανονικής αξίας ούτε να περατωθούν οι ξεχωριστοί υπολογισμοί του ντάμπινγκ, βάσει  των στοιχείων που υποβλήθηκαν. Σενεπώς, τα επιμέρους συμπεράσματα όσον αφορά το ντάμπινγκ από τους παραγωγούς της Βραζιλίας, έπρεπε να συναχθούν σύμφωνα με τις διατάξεις του άρθρου 7 παράγραφος 7 στοιχείο β) του κανονισμού (ΕΟΚ) αριθ. 2423/88.  (10) Για τον προσδιορισμό του ντάμπινγκ, τα μόνα επαληθευμένα γεγονότα που ήταν διαθέσιμα ήταν τα συμπεράσματα από την προηγούμενη έρευνα, όπως αναφέρονται λεπτομερώς στο σημείο 17 της αιτιολογικής σκέψης της απόφασης 87/66/ΕΟΚ. Κανένας παραγωγός της  Βραζιλίας δεν αμφισβήτησε το συμπέρασμα ότι εξακολουθεί να υπάρχει ντάμπινγκ τουλάχιστον στο επίπεδο αυτό. Πράγματι, το συμπέρασμα αυτό επιβεβαιώθηκε με την εξέταση των επίσημων στατιστικών στοιχείων όσον αφορά τις πωλήσεις της Βραζιλίας στις Ηνωμένες  Πολιτείες της Αμερικής το 1991. Μετά από συνολική σύγκριση, σε αυτή τη βάση, με τις τιμές εξαγωγής στην Κοινότητα κατά την περίοδο έρευνας, διαπιστώθηκε ακόμη υψηλότερο περιθώριο ντάμπινγκ όσον αφορά τις εξαγωγές σπάγγων για δεσίματα και δεματιάσματα  στο σύνολό τους.  Επιπλέον, κάθε παραγωγός της Βραζιλίας ενημέρωσε την Επιτροπή ότι ήταν πρόθυμος να προτείνει νέες αναλήψεις υποχρεώσεων όσον αφορά τις εξαγωγές σπάγγων για δεσίματα και δεματιάσματα στην Κοινότητα και κανένας από αυτούς δεν αμφισβήτησε το γεγονός ότι η  προσφορά αυτή σημαίνει ότι αναγνωρίζει ότι εξακολουθεί να υφίσταται ντάμπινγκ σε επίπεδο τουλάχιστον ίσο προς αυτό που διαπιστώθηκε κατά την προηγούμενη έρευνα.   2. Μεξικό  (11) Δεδομένου ότι κατά την περίοδο έρευνας καμία επιχείρηση παραγωγής στο Μεξικό δεν ήταν πλήρως λειτουργική και επειδή καμία εισαγωγή στην Κοινότητα σπάγγων για δεσίματα και δεματιάσματα καταγωγής Μεξικού, δεν είχε καταγραφεί από το 1989,  δεν ήταν δυνατόν να πραγματοποιηθεί έρευνα όσον αφορά το ντάμπινγκ.   Γ. ΕΠΙΔΟΤΗΣΕΙΣ   1. Βραζιλία  (12) Καθόσον η κοινοτική βιομηχανία δεν προέβαλε κανένα νέο ισχυρισμό όσον αφορά τις επιδοτήσεις, η Επιτροπή εξέτασε την τρέχουσα κατάσταση των σχεδίων της Βραζιλίας τα οποία είχε διαπιστωθεί ότι συνιστούν αντισταθμιστικές επιδοτήσεις κατά  την προηγούμενη έρευνα.  α) Έκπτωση από το φόρο εισοδήματος για τα κέρδη από τις εξαγωγές (13) Κατά την προηγούμενη έρευνα διαπιστώθηκε ότι ένα σχέδιο το οποίο είχε προβλεφθεί με το νομοθετικό διάταγμα αριθ. 1158 της 16ης Μαρτίου 1971 (και στη συνέχεια παρατάθηκε βάσει νόμων του 1977 και του 1986), προέβλεπε απαλλαγή από το φόρο εισοδήματος  για τα κέρδη επί των εξαγωγών. Οι εξαγωγείς σπάγγων για δεσίματα και δεματιάσματα επωφελήθηκαν από την απαλλαγή αυτή, η οποία διαπιστώθηκε ότι αποτελούσε αντισταθμιστική εξαγωγική επιδότηση.  (14) Οι αρχές της Βραζιλίας προσκόμισαν αποδεικτικά στοιχεία στην Κοινότητα σύμφωνα με τα οποία, από το Φεβρουάριο του 1988, είχε επιβληθεί επί των κερδών που αποκτώνται από τις εξαγωγές ένας βαθμιαία αυξανόμενος συντελεστής φόρου εισοδήματος, μέχρις  ότου με το νόμο αριθ. 8034 της 12ης Απριλίου 1990, καταργήθηκε πραγματικά το σύστημα μειωμένων φορολογικών συντελεστών επί των κερδών από τις εξαγωγές και τα κέρδη αυτά φορολογήθηκαν με το συνήθη συντελεστή του φόρου εισοδήματος.  β) Φορολογικά πλεονεκτήματα που χορηγούνται στις εξαγωγές βιομηχανικών προϊόντων που ονομάζονται έκπτωση φόρου IPI (15) Οι αρχές της Βραζιλίας προσκόμισαν αποδεικτικά στοιχεία προκειμένου να επιβεβαιώσουν ότι αυτό το σύστημα έκπτωσης φόρου έπαυσε να ισχύει την 1η Μαΐου 1985, όπως αναφέρεται στην απόφαση 87/66/ΕΟΚ.  γ) Προνομιακό χρηματοπιστωτικό σύστημα για τις εξαγωγές (16) Κατά την προηγούμενη έρευνα διαπιστώθηκε ότι το σύστημα χορήγησης δανείων με προτιμησιακά επιτόκια για τις εξαγωγές αποτελούσε εξαγωγική επιδότηση. Πράγματι, σύμφωνα με το ψήφισμα αριθ. 1009 της 2ας Μαΐου 1985, της Κεντρικής Τράπεζας της Βραζιλίας  οι εξαγωγείς, οι οποίοι ελάμβαναν παρόμοια δάνεια, κατέβαλαν το επιτόκιο της αγοράς μείον έναν εξισωτικό συντελεστή 15 %. Το ποσό αυτού του εξισωτικού συντελεστή καταβλήθηκε από το ταμείο για τη χρηματοδότηση των εξαγωγών (Finex) στις εμπορικές τράπεζες  που χορηγούν τα δάνεια, μεταξύ άλλων, στους εξαγωγείς σπάγγων για δεσίματα και δεματιάσματα.  (17) Οι αρχές της Βραζιλίας δήλωσαν ότι το εν λόγω πρόγραμμα έπαυσε να ισχύει με το ψήφισμα αριθ. 1744 της 30ής Μαρτίου 1990 και ότι το Finex καταργήθηκε τον Οκτώβριο του 1990. Το Finex αντικαταστάθηκε από το Proex (Πρόγραμμα για τη χρηματοδότηση των  εξαγωγών), για το οποίο, όπως διαπιστώθηκε, δεν είναι επιλέξιμοι οι εξαγωγείς σπάγγων για δεσίματα και δεματιάσματα.  δ) Συμπέρασμα (18) Λαμβάνοντας υπόψη τα ανωτέρω, η Επιτροπή θεώρησε ότι δεν χορηγήθηκαν αντισταθμιστικές επιδοτήσεις στους εξαγωγείς σπάγγων για δεσίματα και δεματιάσματα στη Βραζιλία κατά την περίοδο της έρευνας.   2. Μεξικό  (19) Καθόσον δεν υποβλήθηκε κανένας νέος ισχυρισμός από την κοινοτική βιομηχανία όσον αφορά τις επιδοτήσεις, η Κοινότητα εξέτασε την τρέχουσα κατάσταση όσον αφορά τη χορήγηση επιδοτήσεων στις εξαγωγές σπάγγων για δεσίματα και δεματιάσματα από  το Μεξικό. Σχετικά με αυτό, η "Secretaria de Comercio y Fomento Industrial" του Μεξικού βεβαίωσε ότι δεν χορηγήθηκαν επιδοτήσεις από την κυβέρνηση του Μεξικού για την παραγωγή ή εξαγωγή σπάγγων για δεσίματα και δεματιάσματα.   Δ. ΣΥΝΕΠΕΙΕΣ ΤΗΣ ΛΗΞΗΣ ΤΩΝ ΑΝΑΛΗΨΕΩΝ ΥΠΟΧΡΕΩΣΕΩΝ   1. Τρέχουσα κατάσταση όσον αφορά και την κοινοτική βιομηχανία  α) Φαινομένη κατανάλωση (20) Μεταξύ της γεωργικής περιόδου 1986/87 (1. 10. 1986 μέχρι 30. 9. 1987) και της περιόδου έρευνας, η κατανάλωση σπάγγων για δεσίματα και δεματιάσματαστην Κοινότητα μειώθηκε κατά 29 % (δηλαδή κατά 16 948 τόνους). Αυτό αποδόθηκε στη διεθνή τάση, η οποία  ήταν κάπως εντονότερη για την Κοινότητα.  Επιπλέον, αντίθετα προς τις γενικές προσδοκίες πριν από μία εξαετία, η μείωση αυτή δεν οφειλόταν σε στροφή προς τους συνθετικούς γεωργικούς σπάγγους αλλά κυρίως στις μεταβολές των συλλεκτικών μεθόδων. Πράγματι, κατά την προαναφερόμενη περίοδο, η  κατανάλωση συνθετικού γεωργικού σπάγγου μειώθηκε μόνο κατά 8,9 % (δηλαδή κατά 3 779 τόνους, που αντιπροσωπεύουν 7 558 τόνους ισοδυνάμου sisal).  β) Δυναμικό, χρησιμοποίηση παραγωγικού δυναμικού και παραγωγή (21) Μεταξύ του 1987 και 1991, τα νηματοκοπεία της Κοινότητας συνέχισαν τη διαδικασία αναδιάρθρωσης η οποία είχε ξεκινήσει στις αρχές της δεκαετίας του 1980. Οι ακόλουθοι κοινοτικοί παραγωγοί έπαυσαν να αναπαράγουν σπάγγο για δεσίματα και δεματιάσματα:   - Bridon Fibres Ltd, Doncaster, Ηνωμένο Βασίλειο,  - Campanini Ugo Spa, Pieve di Cento, Ιταλία,  - Irish Ropes Ltd, Newbridge, County Kildare, Ιρλανδία,  - Lankhorst Touwfabrieken BV, Sneek, Κάτω Χώρες,  - Ostend Stores NV, Oostende, Βέλγιο,  - Sisal Spa, Piacenza, Ιταλία,  - Filariane, Saint-Ouen, Γαλλία.  Επιπλέον, ένας κοινοτικός παραγωγός, η Filature du Vert Gazon SA, Valenciennes, Γαλλία, έπαυσε τελείως να λειτουργεί.  (22) Η διαδικασία αναδιάρθρωσης βοήθησε τους υπολοιπόμενους παραγωγούς να διατηρήσουν την παραγωγή τους καθώς και το ποσοστό χρησιμοποίησης του παραγωγικού δυναμικού σε 60 % περίπου του παραγωγικού δυναμικού, ενώ η συνολική παραγωγή στην Κοινότητα  μειώθηκε από 40 400 τόνους του 1986/87 σε 38 550 τόνους το 1990/91.  γ) Αποθέματα (23) Μετά την εξέταση του επιπέδου των αποθεμάτων στο τέλος των τεσσάρων τελευταίων γεωργικών περιόδων αποκαλύφθηκε ότι η κοινοτική βιομηχανία αντιμετώπιζε συνεχώς μεγαλύτερες δυσκολίες κατά την πώληση της παραγωγής της.  δ) Πωλήσεις και μερίδιο της αγοράς (24) Κατά την περίοδο μεταξύ 1986/87 και 1990/91, οι παραγωγοί της Κοινότητας λαμβανόμενοι συνολικά, μείωσαν τις πωλήσεις τους αλλά κατόρθωσαν να διατηρήσουν το μερίδιό τους στην αγορά περίπου σε 60 % της φαινομένης κατανάλωσης σπάγγων για δεσίματα και  δεματιάσματα στην Κοινότητα.  ε) Πίεση των τιμών (25) Κατά την περίοδο μεταξύ 1987/88 και 1990/91, οι τιμές πώλησης των κοινοτικών παραγωγών στην Κοινότητα αυξήθηκαν κατά μέσο όρο κατά 12,4 %. Όμως, το συνολικό κόστος αυξήθηκε κατά μέσο όρο κατά 21,5 %.  (26) Συνεπώς, η Επιτροπή θεώρησε ότι παρά την αύξηση των τιμών, οι παραγωγοί της Κοινότητας εθίγησαν λόγω της πτώσης των τιμών κατά τις τέσσερις τελευταίες γεωργικές περιόδους, δεδομένου ότι δεν μπόρεσαν να μετακυλίσουν στους πελάτες τους τη συνολική  αύξηση του κόστους.  στ) Αποδοτικότητα (27) Η Επιτροπή διαπίστωσε ότι τα οικονομικά αποτελέσματα της κοινοτικής βιομηχανίας στον τομέα σπάγγων για δεσίματα και δεματιάσματα, ο οποίος ήδη από το 1986 μέχρι 1988 βρισκόταν σε χαμηλά επίπεδα, χειροτέρευσαν κατά τη γεωργική περίοδο 1989/90, στη  συνέχεια δε σημείωσαν ελαφρά βελτίωση κατά την περίοδο αναφοράς.  ζ) Απασχόληση (28) Η προαναφερόμενη διαδικασία αναδιάρθρωσης στην Κοινότητα οδήγησε στην απώλεια θέσεων απασχόλησης (περίπου 300 σύμφωνα με τις καλύτερες εκτιμήσεις) και η κατάσταση αυτή επιδεινώθηκε εξαιτίας του ότι οι υπόλοιποι παραγωγοί υποχρεώθηκαν επίσης (ή  αποφάσισαν στο πλαίσιο σχεδίων που αποβλέπουν σε μια βελτιωμένη παραγωγικότητα) να μειώσουν το προσωπικό που απασχολείται στον τομέα του sisal κατά 13 % περίπου μεταξύ του 1987 και του 1991.  η) Συμπέρασμα (29) Μετά από εξέταση των ανωτέρω δεικτών, η Επιτροπή συνεπέρανε ότι η κοινοτική βιομηχανία εξακολουθεί να είναι σχετικά αδύναμη, από πλευράς απασχόλησης, χρησιμοποίησης του παραγωγικού δυναμικού, αποθεμάτων και αποδοτικότητας. Από τη διαδικασία  αναδιάρθρωσης επωφελήθηκαν οι υπόλοιποι παραγωγοί, φαίνεται όμως ότι έχει φθάσει πλέον στα όρια της αποτελεσματικότητάς της.   2. Τρέχουσα κατάσταση όσον αφορά τον όγκο, το μερίδιο της αγοράς και τις τιμές εισαγωγών  α) Όγκος και μερίδιο της αγοράς για τις εισαγωγές (30) Κατά την ίδια περίοδο, οι εισαγωγές από τις τρίτες χώρες στο σύνολό τους μειώθηκαν κατά 30 %, δηλαδή η μείωση αυτή προσεγγίζει αναλογικά τη μείωση της κατανάλωσης στην κοινοτική αγορά. Πράγματι:  - το Μεξικό έπαυσε να προμηθεύει την κοινοτική αγορά από το 1989,  - οι παραδόσεις της Βραζιλίας αυξήθηκαν και, στη συνέχεια μειώθηκαν σημαντικά κυρίως λόγω της επίδρασης που είχαν οι καιρικές συνθήκες επί της κατανάλωσης το 1989/90 στην Κοινότητα. Από τις αρχές του 1991, η μείωση αυτή μπορεί να οφείλεται στην ανάκληση  της δασμολογικής παραχώρησης. Πράγματι, με τον κανονισμό (ΕΟΚ) αριθ. 283/91 του Συμβουλίου (5), ανεστάλη το συμβατικό ποσοστό που εφαρμοζόταν στους σπάγγους για δεσίματα και δεματιάσματα (12 %), επανεφέρθη ο αυτόνομος δασμός και αυξήθηκε από 16 % σε 25  % όσον αφορά τα προϊόντα sisal. Εν τω μεταξύ, το μερίδιο της αγοράς για τους παραγωγούς της Βραζιλίας (υπολογιζόμενο με βάση τη φαινομένη κατανάλωση) μειώθηκε σε 17,8 % κατά τη γεωργική περίοδο 1989/90 και 12,5 % κατά την περίοδο 1990/91,  - άλλες τρίτες χώρες που προμηθεύουν την Κοινότητα με σπάγγο για δεσίματα και δεματιάσματα, κυρίως η Τανζανία (χώρα που επωφελείται του συστήματος γενικευμένων προτιμήσεων) διατήρησαν τη θέση τους ή επιπλέον, αύξησαν τις παραδόσεις τους. Οι εισαγωγές  από τρίτες χώρες, εκτός από τη Βραζιλία, στο σύνολό τους, οι οποίες αντιπροσώπευαν το 1986/87 μερίδιο στην αγορά της τάξης του 14 % (με βάση τη φαινομένη κατανάλωση), ανήλθαν σε 17,6 % το 1989/90 και σε 22 % το 1990/91.  β)Τιμές των εισαγωγών (31) Κατά τη διάρκεια των ημερολογιακών ετών 1990 και 1991, ο μέσος όρος των τιμών πώλησης (σε Ecu) των βραζιλιανών παραγωγών στην Κοινότητα, μετά τη θέση σε ελεύθερη κυκλοφορία, μειώθηκε κατά 11,5 %. Αυτή η μείωση της τιμής σημαίνει ότι η αύξηση των  τελωνειακών δασμών στην Κοινότητα δεν είχε καμία επίπτωση στην τιμή, την οποία τελικά καταβάλλουν οι πελάτες τους στην Κοινότητα.  (32) Προκειμένου να υπολογισθεί κατά πόσο ήταν μειωμένες οι τιμές, ο σταθισμένος μέσος όρος των τιμών πώλησης των έξι κυρίων βραζιλιάνων παραγωγών συγκρίθηκε με το σταθμισμένο μέσο όρο των τιμών πώλησης των ομοειδών προϊόντων των παραγωγών της  Κοινότητας στην αγορά του Βελγίου, της Δανίας, της Γαλλίας, της Γερμανίας και του Ηνωμένου Βασιλείου (κράτη μέλη στα οποία οι βραζιλιάνοι παραγωγοί πωλούσαν σπάγγο για δεσίματα και δεματιάσματα κατά την περίοδο αναφοράς). Η σύγκριση έγινε για τους  ίδιους τύπους προϊόντος και τηρήθηκε το ίδιο εμπορικό στάδιο σε όλες τις περιπτώσεις. Η σύγκριση έγινε μετά τον εκτελωνισμό όσον αφορά τις πωλήσεις της Βραζιλίας (δηλαδή λαμβάνοντας υπόψη το δασμό 25 % που επιβάλλεται σε αυτές τις εισαγωγές από το  Φεβρουάριο 1991) και μετά την παράδοση για τα προϊόντα που πωλούνται από τους παραγωγούς της Κοινότητας.  Από τη σύγκριση επιβεβαιώθηκε ότι πραγματοποιούνται πωλήσεις σε μειωμένες τιμές όσον αφορά όλες τις εξαγωγές της Βραζιλίας προς την Κοινότητα. Ο σταθμισμένος μέσος όρος των μειωμένων τιμών διαπιστώθηκε ότι ήταν 13,1 %.  (33) Όσον αφορά τις άλλες χώρες που προμηθεύουν σπάγγο για δεσίματα και δεματιάσματα στην Κοινότητα (κυρίως η Τανζανία), διαπιστώθηκε ότι οι εισαγωγές τους πραγματοποιήθηκαν σε τιμές σημαντικά υψηλότερες από τις τιμές του προϊόντος καταγωγής Βραζιλίας.   γ) Συμπέρασμα (34) Βάσει των ανωτέρω, διεφάνη ότι η ασθενής θέση της κοινοτικής βιομηχανίας κατά την περίοδο έρευνας οφειλόταν ουσιωδώς στις τιμές των εισαγωγών από την Βραζιλία. Επειδή η αγορά είναι πολύ διαφανής και ευαίσθητη ως προς τις τιμές, οι παραδόσεις της  Βραζιλίας σε χαμηλές τιμές, εξαιτίας του ντάμπινγκ, είχαν αρνητικές συνέπειες επί των τιμών της κοινοτικής βιομηχανίας, οι οποίες εκδηλώθηκαν με την πτώση των τιμών.  Πράγματι, εξαιτίας της πίεσης επί των τιμών που ασκούσαν οι εισαγωγές από τη Βραζιλία, οι παραγωγοί της Κοινότητας δεν μπόρεσαν να λάβουν πλήρως υπόψη το αυξανόμενο κόστους τους. Οι εν λόγω παραγωγοί κατόρθωσαν να διατηρήσουν το μερίδιό τους στην αγορά,  αλλά αυτό ήταν εις βάρος της αποδοτικότητάς τους επειδή οι εισαγωγείς από τη Βραζιλία είχαν προκαλέσει συμπίεση των τιμών.  3. Προβλεπόμενες συνέπειες της λήξης της ανάληψης υποχρεώσεων όσον αφορά τη Βραζιλία (35) Η Επιτροπή, αφού εξέτασε κατά πόσον, λαμβάνοντας υπόψη τα ανωτέρω στοιχεία, με τη λήξη των ισχυόντων μέτρων αντιντάμπνγκ έναντι της Βραζιλίας, προκαλείται και πάλι σημαντική ζημία στην κοινοτική βιομηχανία. Η πρόβλεψη αυτή βασίστηκε κυρίως στις  πρόσφατες εξελίξεις των εξαγωγών της Βραζιλίας στις αγορές των τρίτων χωρών και στις πληροφορίες που παρείχαν οι παραγωγοί της Βραζιλίας σχετικά με το διαθέσιμο δυναμικό τους και το ποσοστό χρησιμοποίησης του παραγωγικού δυναμικού.  α) Εξελίξεις των εξαγωγών της Βραζιλίας στις αγορές των τρίτων χωρών (36) Η Επιτροπή, αφού εξέτασε τις πρόσφατες εξελίξεις στις αγορές άλλων τρίτων χωρών όπου οι παραγωγοί της Βραζιλίας ήταν ιδιαιτέρως δραστήριοι, και ιδίως στις αγορές των ΗΠΑ και της Σουηδίας, θεώρησε ότι ο κίνδυνος εξαφάνισης της κοινοτικής βιομηχανίας  δεν ήταν θεωρητικός.  (37) Στην αγορά των ΗΠΑ, όπου εξαφανίστηκαν στις αρχές της δεκαετίας του 1980 οι τελευταίοι εγχώριοι παραγωγοί, οι νηματοποιοί της Βραζιλίας έχουν πλέον καταλάβει σταθερό μερίδιο στην αγορά το οποίο κυμαίνεται μεταξύ 60 % και 75 % του συνόλου της  κατανάλωσης (που αντιστοιχεί σε ετήσιες παραδόσεις περίπου 50 000 τόνων).  Πρόσφατα, αυξήθηκαν σταθερά οι τιμές της Βραζιλίας στην αγορά των ΗΠΑ σε 744 Ecu ανά τόνο το 1991 (0,922 δολάρια ΗΠΑ ανά χιλιόγραμμο το 1991, ενώ ο μέσος όρος της τιμής, για το σύνολο των εισαγωγών, ήταν 0,884 δολάρια ΗΠΑ ανά χιλιόγραμμο). Αυτή η τιμή  των 744 Ecu ανά τόνο ήταν κατά 37 % υψηλότερη από το μέσο όρο της τιμής πώλησης στην Κοινότητα (543,8 Ecu ανά τόνο) κατά την ίδια περίοδο. Μια παρόμοια πολιτική καθορισμού των τιμών στην αγορά των ΗΠΑ διευκόλυνε οπωσδήποτε τους παραγωγούς της Βραζιλίας  να εφαρμόζουν τιμές ντάμπινγκ στην κοινοτική αγορά.  (38) Στη Σουηδία, όπου επίσης έπαυσε να υπάρχει ο μοναδικός εγχώριος παραγωγός, οι παραγωγοί της Βραζιλίας έχουν πλέον κερδίσει ένα σημαντικό μερίδιο στην αγορά. Κατά την περίοδο 1991/92, παρατηρήθηκε ελάχιστη αύξηση των τιμών των παραδόσεων της  Βραζιλίας, καθώς και περαιτέρω αύξηση του μεριδίου της αγοράς, το οποίο ανήλθε σε 72 %.  (39) Η κατάσταση αυτή επιδεινώθηκε επειδή η Βραζιλία είναι ο σημαντικότερος παραγωγός ινών από sisal και σπάγγου διεθνώς και συνιστά απειλή για την κοινοτική βιομηχανία, η οποία ενδέχεται να είναι το θύμα, στο προσεχές μέλλον, παρόμοιας στρατηγικής με  αυτήν που κατά τα φαινόμενα εφάρμοσαν οι παραγωγοί της Βραζιλίας στην αγορά των ΗΠΑ και της Σουηδίας.  β) Διαθέσιμο δυναμικό (40) Οι παραγωγοί της Βραζιλίας δεν κατέβαλαν τις ίδιες προσπάθειες όπως οι παραγωγοί της Κοινότητας προκειμένου να περιορίσουν το πλεονασματικό δυναμικό τους. Το σύνολο του ετήσιου παραγωγικού δυναμικού εξακολουθεί να παραμένει σε τουλάχιστον 120 000  τόνους, ενώ δεν υπάρχει καμία εγχώρια δυνατότητα διάθεση αυτού του δυναμικού. Επιπλέον, ο μέσος όρος του ποσοστού χρησιμοποίησης του παραγωγικού δυναμικού φαίνεται ότι είναι χαμηλότερος από 55 %. Υπό τις συνθήκες αυτές, προβλέπεται ότι είναι πολύ πιθανό  ότι οι βραζιλιάνοι παραγωγοί μπορούν να χρησιμοποιήσουν το δυναμικό αυτό για να αυξήσουν τη διείσδυσή τους στην αγορά της Κοινότητας με χαμηλές τιμές.  γ) Συμπέρασμα (41) Λαμβάνοντας υπόψη τη σχετικά αδύναμη κατάσταση (που εξακολουθεί να οφείλεται στις εισαγωγές που αποτελούν αντικείμενο ντάμπινγκ) της κοινοτικής βιομηχανίας σε μια παρακμάζουσα αγορά, η οποία επηρεάσθηκε σημαντικά από τις τιμές των εισαγωγών από την  Βραζιλία, καθώς και τις τάσεις ή τα περιστατικά που εκτίθενται ανωτέρω, θεωρείται ότι υπάρχει μεγάλος κίνδυνος να προκληθεί εκ νέου σημαντική ζημία βραχυπρόθεσμα, εάν παύσει το μέτρο που αφορά τη Βραζιλία. Επομένως. είναι δυνατόν να προβλεφθεί η απειλή  αυτή η οποία είναι επικείμενη εφόσον παύσει το μέτρο.   Ε. ΤΟ ΣΥΜΦΕΡΟΝ ΤΗΣ ΚΟΙΝΟΤΗΤΑΣ  (42) Η Επιτροπή, εξετάζοντας κατά πόσον συμφέρει την Κοινότητα να εξακολουθήσουν να ισχύουν τα μέτρα, έλαβε υπόψη το συμφέρον της κοινοτικής βιομηχανίας που παράγει σπάγγους για δεσίματα και δεματίσματα καθώς και των  καταναλωτών του εν λόγω προϊόντος. Υπενθυμίζεται σχετικά ότι το Συμβούλιο, με την απόφαση 87/66/ΕΟΚ προέβη στη διαπίστωση ότι τα μέτρα αυτά είναι προς το συμφέρον της Κοινότητας.  Τα στοιχεία τα οποία οδήγησαν στο συμπέρασμα αυτό δεν έχουν μεταβληθεί ουσιωδώς. Πράγματι, από την έρευνα διαπιστώθηκε ότι, ελλείψει μέτρων, οι συνεχιζόμενες τάσεις που παρατηρούνται ενδέχεται να οδηγήσουν στις αρνητικότερες συνέπειες για την εν λόγω  κοινοτική βιομηχανία, και μετά από μια περίοδο σημαντικής αναδιάρθρωσης, να θέσουν σε κίνδυνο τη συνεχή βιωσιμότητά της. Η απώλεια αυτής της βιομηχανίας θα είχε σημαντικές συνέπειες όσον αφορά την απασχόληση και τις επενδυτικές δαπάνες.  (43) Όσον αφορά τους καταναλωτές, φαίνεται ότι το εν λόγω προϊόν ετέθη εν γένει στο εμπόριο από τους συνεταιρισμούς των αγροτών και από επιχειρήσεις οι οποίες ειδικεύονται στην κατασκευή συλλεκτικών μηχανών. Δεν εμφανίσθηκε κανένας από αυτούς τους  μεσολαβητές ούτε εκπρόσωποι των τελικών χρηστών καθόλο το διάστημα της διαδικασίας.  (44) Κατά την προηγούμενη έρευνα, θεωρήθηκε ότι είναι πιθανόν οι παραγωγοί της Κοινότητας να μετατρέψουν την παραγωγή τους, αν όχι βραχυπρόθεσμα, τουλάχιστον κατά τα προσεχή έτη, επειδή φαίνεται ότι οι σπάγγοι για δεσίματα και δεματιάσματα είναι δυνατόν  να υποκατασταθούν από συνθετικούς σπάγγους, που είναι φθηνότεροι. Έτσι, οι μοναδικοί λόγοι για τους οποίους οι αγρότες μπορεί να μην είναι πρόθυμοι να χρησιμοποιούν συνθετικούς σπάγγους οφείλεται στην παράδοση, και περιορίζονται σε ορισμένες περιοχές.  Συνεπώς προβλέφθηκαν τα μέτρα αυτά προκειμένου να διευκολυνθεί η ομαλότερη μετατροπή προς το εναλλακτικό προϊόν (βλέπε σημείο 35 αιτιολογικής σκέψης της απόφασης 87/66/ΕΟΚ.  (45) Όπως αποδείχθηκε, η πρόβλεψη αυτή ήταν ανακριβής. Πρώτον, αυξάνεται στο μεταξύ η οικολογική μέριμνα και, γι' αυτό το λόγο, ευνοείται η χρησιμοποίηση φυσικών προϊόντων. Δεύτερον, οι αγρότες καθυστέρησαν να αντικαταστήσουν τις μηχανές τους λόγω των  δυσχερειών που αντιμετώπισε ο τομέας αυτός, που δεν είναι πιθανόν ότι θα εξαλειφθούν βραχυπρόθεσμα. Επειδή οι λεπτός συνθετικός σπάγγος χρησιμοποιείται αποκλειστικά και μόνο για τις σύγχρονες συλλεκτικές μηχανές με τις υψηλότερες τιμές, θεωρείται ότι  έχει ακόμη μέλλον το οποίο είναι δυνατόν να προσφέρουν οι παραγωγοί της Κοινότητας, στο σύνολό τους. Διαφορετικά μπορεί να απειληθεί η εν γένει επιβίωση της κοινοτικής νηματοποιίας, μεταξύ άλλων και της βιομηχανίας συνθετικών νημάτων.  (46) Βάσει των ανωτέρω παρατηρήσεων, η Επιτροπή συνεπέρανε ότι είναι σαφώς προς το συμφέρον της Κοινότητας να συνεχισθεί η προστασία της κοινοτικής βιομηχανίας σπάγγων για δεσίματα και δεματιάσματα από τις αθέμιτες εισαγωγές καταγωγής Βραζιλίας.   ΣΤ. ΠΕΡΑΤΩΣΗ ΚΑΙ ΑΠΟΔΟΧΗ ΤΗΣ ΑΝΑΛΗΨΗΣ ΥΠΟΧΡΕΩΣΕΩΝ  (47) Βάσει των ανωτέρω συμπερασμάτων, η Επιτροπή καταλήγει ότι πρέπει να περατωθεί η διαδικασία επανεξέτασης των αντιπιδοτήσεων όσον αφορά τη Βραζιλία και το Μεξικό.  (48) Επειδή δεν υπήρξε καμία ένδειξη ως προς την άσκηση ντάμπινγκ από τους παραγωγούς, του Μεξικού, η Επιτροπή κατέληξε επίσης ότι πρέπει να περατωθεί η επανεξέταση της απόφασης 87/66/ΕΟΚ όσον αφορά τις εισαγωγές σπάγγων για δεσίματα και δεματιάσματα  καταγωγής Μεξικού, χωρίς την επιβολή προστατευτικών μέτρων, με αποτέλεσμα την παύση των μέτρων αντιντάμπινγκ και αντεπιδοτήσεων που ισχύουν έναντι του Μεξικού.  (49) Επειδή, στο πλαίσιο της έρευνας επανεξέτασης του αντιντάμπινγκ, διαπιστώθηκαν λόγοι για τη διατήρηση των μέτρων έναντι της Βραζιλίας, η Επιτροπή θεώρησε ότι τα ισχύοντα μέτρα έναντι της χώρας αυτής πρέπει αν ανανεωθούν ούτως ώστε να υπάρχει  αναλογικότητα με την απειλή ζημίας που διαπιστώθηκε κατά την έρευνα όσον αφορά το ντάμπινγκ.  (50) Για το σκοπό αυτό, η Επιτροπή εξέτασε κατά πόσον η ανάληψη υποχρεώσεων ως προς τις τιμές μπορεί να αντικαταστήσει την υπάρχουσα ανάληψη υποχρεώσεων ως προς τις ποσότητες. Η Επιτροπή διαπίστωσε σχετικά ότι εξακολουθούν να είναι έγκυρα τα  επιχειρήματα βάσει των οποίων έγινε προηγουμένως αποδεκτή η ανάληψη υποχρεώσεων ως προς τις ποσότητες. Πράγματι, επειδή δεν υπάρχει τιμή spot που να καθορίζεται διεθνώς όσον αφορά τις ίνες sisal, δεν μπορεί να υπάρξει παρακολούθηση των διακυμάνσεων της  τιμής της πρώτης ύλης και είναι αβέβαιο κατά πόσον μπορεί να εξακολουθήσει να είναι αποτελεσματική η ανάληψη μιας υποχρέωσης ως προς την τιμή, αμέσως μετά την αποδοχή της. Αντίθετα, τα ισχύοντα ποσοτικά μέτρα έναντι της Βραζιλίας ήταν αποτελεσματικά σε  ορισμένο βαθμό και μπορούσαν να προσαρμοστούν στις μεταβολές του μεγέθους της αγοράς της Κοινότητας.  Η Επιτροπή εξέτασε την ανάληψη νέων υποχρεώσεων που πρότειναν οι παραγωγοί της Βραζιλίας (βλέπε σημείο 10) και θεώρησε αποδεκτούς τους νέους όρους και τις προϋποθέσεις αυτής της ανάληψης υποχρεώσεων, με τις οποίες το επίπεδο των εισαγωγών διατηρείται σε  επίπεδο που καθιστά δυνατή την αποφυγή εκ νέου πρόκλησης σημαντικής ζημίας στην κοινοτική βιομηχανία.  Επιπλέον, η ανάληψη των υποχρεώσεων αυτών θεωρήθηκε ότι είναι αναλογική και κατάλληλη, επειδή η Επιτροπή μπορεί να παρακολουθεί αποτελεσματικά την τήρησή τους. Προς τούτο, οι παραγωγοί της Βραζιλίας ανέλαβαν την υποχρέωση να υποβάλλουν στην Επιτροπή  λεπτομερείς και τακτικές εκθέσεις όσον αφορά τις εξαγωγές τους προς την Κοινότητα.  (51) Στην περίπτωση που δεν εκπληρώνονται οι υποχρεώσεις αυτές ή στην περίπτωση που ένας ή περισσότεροι παραγωγοί τις ανακαλέσουν, η Επιτροπή, σύμφωνα με το άρθρο 10 παράγραφος 6 του κανονισμού (ΕΟΚ) αριθ. 2423/88, μπορεί να επιβάλει αμέσως στις  εισαγωγές των εν λόγω παραγωγών προσωρινό δασμό αντιντάμπινγκ, βάσει των αποτελεσμάτων και συμπερασμάτων της έρευνας, όπως εκτίθεται στα σημεία 9 και 10.  (52) Όταν ζητήθηκε η γνώμη της συμβουλευτικής επιτροπής σχετικά με την αποδοχή της προσφερόμενης ανάληψης υποχρεώσεων, τρία κράτη μέλη έφεραν αντιρρήσεις. Συνεπώς, σύμφωνα με το άρθρο 9 και το άρθρο 10 παράγραφος 1 του κανονισμού (ΕΟΚ) αριθ. 2423/88, η  Επιτροπή υπέβαλε έκθεση στο Συμβούλιο σχετικά με τα αποτελέσματα των διαβουλεύσεων και πρόταση για την περάτωση της έρευνας όταν γίνει δεκτή η ανάληψη των υποχρεώσεων. Εφόσον το Συμβούλιο δεν έχει λάβει διαφορετική απόφαση εντός ενός μηνός, εγκρίνεται η  παρούσα απόφαση,  ΑΠΟΦΑΣΙΖΕΙ:   Άρθρο 1  Γίνονται αποδεκτές οι αναλήψεις υποχρεώσεων που είχαν προταθεί από τις ακόλουθες επιχειρήσεις:  - Brascorda SA, Bayeux (Paraiba),  - Cisaf SA, Natal (Rio Grande do Norte),  - Cisal SA, bayeux (Paraiba),  - Cosibra SA, Rio de Janeiro (Rio de Janeiro),  - Fibrasa SA, Bayeux (Paraiba),  - Fisalplast SA, Salvador (Bahia),  - Sisalana SA, Simoes Filho (Bahia),  - Stella Azzurra SA, Simoes Filho (Bahia).  - Unisal SA, Salvador (Bahia),  σχετικά με την επανεξέταση των μέτρων αντιντάμπινγκ όπως προβλέπεται στην απόφαση 87/66/ΕΟΚ, όσον αφορά τις εισαγωγές σπάγγων για δεσίματα και δεματιάσματα που υπάγονται στον κωδικό ΣΟ ex 5607 21 00 καταγωγής Βραζιλίας.   Άρθρο 2  Περατώνεται η διαδικασία επανεξέτασης αντιντάμπινγκ όσον αφορά τις εισαγωγές σπάγγων για δεσίματα και δεματιάσματα που υπάγονται στον κωδικό ΣΟ ex 5607 21 00 καταγωγής Βραζιλίας.   Άρθρο 3  Περατώνεται η επανεξέταση των μέτρων αντιντάμπινγκ και αντεπιδοτήσεων όπως προβλέπεται στην απόφαση 87/66/ΕΟΚ όσον αφορά τις εισαγωγές σπάγγων για δεσίματα και δεματιάσματα που υπάγονται στον κωδικό ΣΟ ex 5607 21 00 καταγωγής Μεξικού, με  αποτέλεσμα την παύση μέτρων αντιντάμπινγκ και αντεπιδοτήσεων που εφαρμόζονται όσον αφορά τις εισαγωγές αυτές.   Άρθρο 4  Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 3 Σεπτεμβρίου 1993.  Για την Επιτροπή Leon BRITTAN Αντιπρόεδρος  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 34 της 5. 2. 1987, σ. 55.  (3) ΕΕ αριθ. C 206 της 7. 8. 1991, σ. 2.  (4) ΕΕ αριθ. C 111 της 30. 4. 1992, σ. 11.  (5) ΕΕ αριθ. L 35 της 7. 2. 1991, σ. 1.


title: Απόφαση του Συμβουλίου, της 12ης Οκτωβρίου 2017, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banco de Portugal

text:
               18.10.2017

               EL

               Επίσημη Εφημερίδα της Ευρωπαϊκής Ένωσης

               C 350/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Οκτωβρίου 2017
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banco de Portugal
   (2017/C 350/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
   Έχοντας υπόψη τη σύσταση της Ευρωπαϊκής Κεντρικής Τράπεζας της 24ης Αυγούστου 2017 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de Portugal (ΕΚΤ/2017/24) (1),
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία της εταιρείας PricewaterhouseCoopers & Associados — Sociedade de Revisores Oficiais de Contas, Lda. ως εξωτερικών ελεγκτών της Banco de Portugal έληξε με το πέρας του ελέγχου για το οικονομικό έτος 2016. Είναι επομένως αναγκαίος ο διορισμός εξωτερικών ελεγκτών για την Banco de Portugal από το οικονομικό έτος 2017.

               (3)

               Η Banco de Portugal επέλεξε την εταιρεία Deloitte & Associados — Sociedade de Revisores Oficiais de Contas SA ως εξωτερικούς της ελεγκτές για τα οικονομικά έτη 2017 έως 2021.

               (4)

               Το διοικητικό συμβούλιο της ΕΚΤ συνέστησε να διοριστεί η εταιρεία Deloitte & Associados — Sociedade de Revisores Oficiais de Contas SA ως εξωτερικοί ελεγκτές της Banco de Portugal για τα οικονομικά έτη 2017 έως 2021.

               (5)

               Κατόπιν της σύστασης του διοικητικού συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 της απόφασης 1999/70/ΕΚ η παράγραφος 10 αντικαθίσταται από το ακόλουθο κείμενο:

      «10.   Η εταιρεία Deloitte & Associados — Sociedade de Revisores Oficiais de Contas SA εγκρίνεται ως εξωτερικοί ελεγκτές της Banco de Portugal για τα οικονομικά έτη 2017 έως 2021.».

   Άρθρο 2
   Η παρούσα απόφαση παράγει αποτελέσματα από την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην ΕΚΤ.

      Λουξεμβούργο, 12 Οκτωβρίου 2017.

            Για το Συμβούλιο

            Ο Πρόεδρος

         U. REINSALU

      (1)  ΕΕ C 292 της 2.9.2017, σ. 1.

      (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).


Avis juridique important

|

32004D0626

Απόφαση αριθ. 626/2004/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για την τροποποίηση της απόφασης αριθ. 508/2000/ΕΚ για τη θέσπιση του προγράμματος "Πολιτισμός 2000" (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 099 της 03/04/2004 σ. 0003 - 0003

Απόφαση αριθ. 626/2004/ΕΚ του Ευρωπαϊκού Κοινοβουλίου και του Συμβουλίουτης 31ης Μαρτίου 2004για την τροποποίηση της απόφασης αριθ. 508/2000/ΕΚ για τη θέσπιση του προγράμματος "Πολιτισμός 2000"(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151,την πρόταση της Επιτροπής,τη γνώμη της Επιτροπής των Περιφερειών(1),Αποφασίζοντας με τη διαδικασία του άρθρου 251 της συνθήκης(2),Εκτιμώντας τα ακόλουθα:(1) Η απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου, της 14ης Φεβρουαρίου 2000, για τη θέσπιση του προγράμματος "Πολιτισμός 2000"(3) καθιέρωσε ένα ενιαίο μέσο χρηματοδότησης και προγραμματισμού για την πολιτιστική συνεργασία για την περίοδο από την 1η Ιανουαρίου 2000 έως τις 31 Δεκεμβρίου 2004.(2) Πρέπει να εξασφαλισθεί η συνοχή της κοινοτικής πολιτιστικής δράσης στο πλαίσιο της αποστολής που αναθέτει στην Κοινότητα το άρθρο 151 της συνθήκης.(3) Είναι σκόπιμο, κατά συνέπεια, να παραταθεί το πρόγραμμα "Πολιτισμός 2000" για δύο επί πλέον έτη έως τις 31 Δεκεμβρίου 2006.(4) Η αναθεώρηση των δημοσιονομικών προοπτικών ενόψει της διεύρυνσης προβλέπει αυξημένο ανώτατο όριο για την κατηγορία 3, το οποίο πρέπει να τηρηθεί από τη νομοθετική αρχή κατά την παράταση των υφισταμένων προγραμμάτων.(5) Είναι σημαντικό να παράσχει η Επιτροπή πλήρη και λεπτομερή έκθεση αξιολόγησης σχετικά με το πρόγραμμα "Πολιτισμός 2000" έως τις 31 Δεκεμβρίου 2005 το αργότερο, προκειμένου το Ευρωπαϊκό Κοινοβούλιο και το Συμβούλιο να είναι σε θέση να εξετάσουν την πρόταση για το νέο πρόγραμμα πλαίσιο κοινοτικής δράσης για τον πολιτισμό, το οποίο έχει αναγγελθεί για το 2004 και έχει προγραμματισθεί να τεθεί σε εφαρμογή το 2007,ΑΠΟΦΑΣΙΖΟΥΝ:Άρθρο 1Η απόφαση 508/2000/EK τροποποιείται ως εξής:1. Στο άρθρο 1 πρώτο εδάφιο, η ημερομηνία "31 Δεκεμβρίου 2004" αντικαθίσταται από την ημερομηνία "31 Δεκεμβρίου 2006".2. Στο άρθρο 3 πρώτο εδάφιο, το ποσό "167 εκατομμύρια ευρώ" αντικαθίσταται από το ποσό "236,5 εκατομμύρια ευρώ".Άρθρο 2Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Ιανουαρίου 2005.Στρασβούργο, 31 Μαρτίου 2004.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςD. Roche(1) ΕΕ C 23 της 27.1.2004, σ. 20.(2) Γνώμη του Ευρωπαϊκού Κοινοβουλίου της 16ης Δεκεμβρίου 2003 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 8ης Μαρτίου 2004.(3) ΕΕ L 63 της 10.3.2000, σ. 1.


title: Ορισμός της Επιτροπής Απόφαση του Ευρωπαϊκού Κοινοβουλίου της 9ης Φεβρουαρίου 2010 με την οποία το Ευρωπαϊκό Κοινοβούλιο συγκατατίθεται στον ορισμό της Επιτροπής

text:
               16.12.2010

               EL

               Επίσημη Εφημερίδα της Ευρωπαϊκής Ένωσης

               CE 341/79

         Τρίτη 9 Φεβρουαρίου 2010Ορισμός της Επιτροπής
   P7_TA(2010)0010
   Απόφαση του Ευρωπαϊκού Κοινοβουλίου της 9ης Φεβρουαρίου 2010 με την οποία το Ευρωπαϊκό Κοινοβούλιο συγκατατίθεται στον ορισμό της Επιτροπής
   2010/C 341 E/17

      Το Ευρωπαϊκό Κοινοβούλιο,

   έχοντας υπόψη το άρθρο 17 παράγραφος 7, της Συνθήκης ΕΕ και το άρθρο 106α της Συνθήκης Ευρατόμ,
   έχοντας υπόψη την από 9 Ιουλίου 2009 απόφαση 2009/532/ΕΚ (1) του Συμβουλίου, συνερχομένου σε επίπεδο αρχηγών κρατών και κυβερνήσεων με την οποία ορίζεται ο José Manuel Durão Barroso Πρόεδρος της Επιτροπής,
   έχοντας υπόψη τις «πολιτικές κατευθυντήριες γραμμές για την επόμενη Επιτροπή» τις οποίες παρουσίασε ο εκλεγείς Πρόεδρος της Επιτροπής στις 3 Σεπτεμβρίου 2009,
   έχοντας υπόψη την απόφασή του της 16ης Σεπτεμβρίου 2009 (2) σχετικά με την εκλογή του J. M. Durão Barroso στη θέση του Προέδρου της Επιτροπής,
   έχοντας υπόψη την απόφαση του Ευρωπαϊκού Συμβουλίου 2009/950/ΕΕ, της 4ης Δεκεμβρίου 2009, ληφθείσα με τη συμφωνία του προέδρου της Επιτροπής, για τον διορισμό του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας (3),
   έχοντας υπόψη την απόφαση του Συμβουλίου 2010/41/ΕΕ, Ευρατόμ, της 22ας Ιανουαρίου 2010, ληφθείσα σε κοινή συμφωνία με τον εκλεγέντα πρόεδρο της Επιτροπής για την κατάρτιση του πίνακα των άλλων προσωπικοτήτων που προτείνει να διορισθούν ως μέλη της Επιτροπής (4),
   έχοντας υπόψη τις ακροάσεις των προτεινόμενων Επιτρόπων που διεξήχθησαν ενώπιον των αρμόδιων κοινοβουλευτικών επιτροπών από τις 11 Ιανουαρίου έως τις 3 Φεβρουαρίου 2010 και τις εκ μέρους των επιτροπών αξιολογήσεις των προτεινομένων Επιτρόπων μετά τις ακροάσεις,
   έχοντας υπόψη τις συζητήσεις που διεξήχθησαν κατά τις συνεδριάσεις της Διάσκεψης των Προέδρων της 21ης Ιανουαρίου και 4ης Φεβρουαρίου 2010,
   έχοντας υπόψη τη δήλωση προς την Ολομέλεια στην οποία προέβη ο εκλεγείς Πρόεδρος της Επιτροπής στις 9 Φεβρουαρίου 2010,
   έχοντας υπόψη το άρθρο 106 και το Παράρτημα XVII του Κανονισμού του,

               1.

               δίνει τη συγκατάθεσή του για τον ορισμό του Προέδρου, της Αντιπροέδρου (Υπάτης Εκπροσώπου της Ένωσης για θέματα εξωτερικής πολιτικής και πολιτικής ασφαλείας) και των λοιπών μελών της Επιτροπής, ως συλλογικού οργάνου, για τη θητεία που διαρκεί έως τις 31 Οκτωβρίου 2014·

               2.

               αναθέτει στον Πρόεδρό του να διαβιβάσει την παρούσα απόφαση στο Ευρωπαϊκό Συμβούλιο και στο Συμβούλιο.

      (1)  ΕΕ L 179, 10.7.2009, σ. 61.

      (2)  Συνοπτικά πρακτικά της ημερομηνίας αυτής, P7_PV(2009)09-16, Σημείο 7.1.

      (3)  ΕΕ L 328, 15.12.2009, σ. 69.

      (4)  ΕΕ L 20, 26.1.2010, σ. 5.


title: Απόφαση (ΕΕ) 2016/2342 του Συμβουλίου, της 12ης Δεκεμβρίου 2016, για τη σύναψη, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας-πλαισίου συνολικής εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Σοσιαλιστικής Δημοκρατίας του Βιετνάμ, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               21.12.2016

               EL

               Επίσημη Εφημερίδα της Ευρωπαϊκής Ένωσης

               L 348/1

         ΑΠΌΦΑΣΗ (ΕΕ) 2016/2342 ΤΟΥ ΣΥΜΒΟΥΛΊΟΥ
   της 12ης Δεκεμβρίου 2016
   για τη σύναψη, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας-πλαισίου συνολικής εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Σοσιαλιστικής Δημοκρατίας του Βιετνάμ, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 209, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πράξη προσχώρησης της Δημοκρατίας της Κροατίας, και ιδίως το άρθρο 6 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Σύμφωνα με την απόφαση 2014/717/ΕΕ του Συμβουλίου (2), το πρωτόκολλο της συμφωνίας-πλαισίου συνολικής εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Σοσιαλιστικής Δημοκρατίας του Βιετνάμ, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση («πρωτόκολλο») υπεγράφη με την επιφύλαξη της σύναψής του αργότερα.

               (2)

               Το πρωτόκολλο θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ευρωπαϊκής Ένωσης και των κρατών μελών της, το πρωτόκολλο της συμφωνίας-πλαισίου συνολικής εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Σοσιαλιστικής Δημοκρατίας του Βιετνάμ, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδια να καταθέσουν, εξ ονόματος της Ευρωπαϊκής Ένωσης και των κρατών μελών της, το έγγραφο έγκρισης του άρθρου 4 παράγραφος 1 του πρωτοκόλλου.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 12 Δεκεμβρίου 2016.

            Για το Συμβούλιο

            Η Πρόεδρος

         F. MOGHERINI

      (1)  Η έγκριση εδόθη στις 17 Δεκεμβρίου 2015 (δεν έχει ακόμα δημοσιευθεί στην Επίσημη Εφημερίδα).

      (2)  Απόφαση 2014/717/ΕΕ του Συμβουλίου, της 8ης Οκτωβρίου 2014, για την υπογραφή, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Σοσιαλιστικής Δημοκρατίας του Βιετνάμ, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 300 της 18.10.2014, σ. 1).


Avis juridique important

|

31999D0729

1999/729/PESC: Απόφαση του Συμβουλίου, της 15ης Νοεμβρίου 1999, για την εφαρμογή της κοινής θέσης 1999/728/ΚΕΠΠΑ του Συμβουλίου, σχετικά με τη στήριξη της ΕΕ για την εφαρμογή της συμφωνίας της Λουσάκα για την κατάπαυση του πυρός και για την ειρηνευτική διαδικασία στη Λαϊκή Δημοκρατία του Κονγκό

Επίσημη Εφημερίδα αριθ. L 294 της 16/11/1999 σ. 0004 - 0004

ΑΠΟΦΑΣΗ ΤΟΥ ΣΥΜΒΟΥΛΙΟΥτης 15ης Νοεμβρίου 1999για την εφαρμογή της κοινής θέσης 1999/728/ΚΕΠΠΑ του Συμβουλίου, σχετικά με τη στήριξη της ΕΕ για την εφαρμογή της συμφωνίας της Λουσάκα για την κατάπαυση του πυρός και για την ειρηνευτική διαδικασία στη Λαϊκή Δημοκρατία του Κονγκό(1999/729/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την κοινή θέση 1999/728/ΚΕΠΠΑ σχετικά με τη στήριξη της ΕΕ για την εφαρμογή της συμφωνίας της Λουσάκα για την κατάπαυση του πυρός και για την ειρηνευτική διαδικασία στη Λαϊκή Δημοκρατία του Κονγκό, και ειδικότερα το άρθρο 3, σε συνδυασμό με το άρθρο 23 παράγραφος 2 της Συνθήκης για την Ευρωπαϊκή Ένωση,Εκτιμώντας τα εξής:(1) σύμφωνα με το άρθρο 3 της κοινής θέσης 1999/728/ΚΕΠΠΑ, η Ένωση προτίθεται να υποστηρίξει την Κοινή Στρατιωτική Επιτροπή (ΚΣΕ) που έχει συσταθεί με τη συμφωνία της Λουσάκα για την κατάπαυση του πυρός, ώστε να μπορέσει να φέρει εις πέρας τα καθήκοντά της, όπως ορίζεται στον εσωτερικό της κανονισμό·(2) η Ευρωπαϊκή Ένωση προτίθεται συνεπώς να παράσχει χρηματική υποστήριξη και τεχνική βοήθεια στις μη στρατιωτικές πλευρές των δραστηριοτήτων της ΚΣΕ,ΑΠΟΦΑΣΙΣΕ ΤΑ ΕΞΗΣ:Άρθρο 11. Η Ευρωπαϊκή Ένωση θα συνεισφέρει στις επιχειρησιακές, μη στρατιωτικές δαπάνες προκειμένου να δώσει στην Κοινή Στρατιωτική Επιτροπή (ΚΣΕ) τη δυνατότητα να αναπτύξει τους παρατηρητές της στην Λαϊκή Δημοκρατία του Κονγκό για διάστημα έξι μηνών και να εκπληρώσει τα καθήκοντά της όπως ορίζονται στον εσωτερικό της κανονισμό.2. Τα κεφάλαια θα διοχετευθούν μέσω του Οργανισμού Αφρικανικής Ενότητας (ΟΑΕ) και θα καλύπτονται από ξεχωριστή συμφωνία με τον ΟΑΕ η οποία θα περιλαμβάνει διατάξεις σχετικά με την εκταμίευση, τη λογιστική και τον έλεγχο.Άρθρο 21. Το ποσό δημοσιονομικής αναφοράς για τους σκοπούς που αναφέρονται στην παράγραφο 1 είναι 1200000 ευρώ.2. Η διαχείριση της δαπάνης η οποία θα χρηματοδοτηθεί από το ποσό που ορίζεται στην παράγραφο 1 πραγματοποιείται σύμφωνα με τις διαδικασίες και τους κανόνες που ισχύουν για το γενικό προϋπολογισμό της Ευρωπαϊκής Ένωσης.Άρθρο 3Η παρούσα απόφαση αρχίζει να ισχύει την ημέρα της υιοθέτησής της.Λήγει στις 8 Μαΐου 2000.Άρθρο 4Η παρούσα απόφαση δημοσιεύται στην Επίσημη Εφημερίδα.Βρυξέλλες, 15 Νοεμβρίου 1999.Για το ΣυμβούλιοΟ ΠρόεδροςT. HALONEN


586/77/ΕΟΚ: Απόφαση του Συμβουλίου της 25ης Ιουλίου 1977 περί συνάψεως συμβάσεως για την προστασία του Ρήνου από τη χημική ρύπανση και συμφωνίας πρόσθετης στη συμφωνία που υπεγράφη στη Βέρνη στις 29 Απριλίου 1963 περί της Διεθνούς Επιτροπής για την προστασία του Ρήνου από την ρύπανση


title: 2012/731/ΕΕ: Απόφαση του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012 , για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006 , μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2012/003 DK/Vestas από την Δανία)

text:
               28.11.2012

               EL

               Επίσημη Εφημερίδα της Ευρωπαϊκής Ένωσης

               L 328/19

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 21ης Νοεμβρίου 2012
   για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2012/003 DK/Vestas από την Δανία)
   (2012/731/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28 αυτής,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου της 20ής Δεκεμβρίου 2006 σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους βοηθήσει να επανενταχθούν στην αγορά εργασίας.

               (2)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατ. ευρώ.

               (3)

               Στις 14 Μαΐου 2012 η Δανία υπέβαλε αίτηση κινητοποίησης του ΕΤΠ λόγω απολύσεων στην εταιρεία Vestas Group και τη συμπλήρωσε με πρόσθετες πληροφορίες για το διάστημα έως τις 10 Ιουλίου 2012. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Η Επιτροπή προτείνει συνεπώς την κινητοποίηση ποσού ύψους 7 488 000 ευρώ.

               (4)

               Το ΕΤΠ θα πρέπει συνεπώς να κινητοποιηθεί για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Δανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 7 488 000 ευρώ σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 21 Νοεμβρίου 2012.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΆΝΝΗΣ

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: 2013/669/ΕΕ: Απόφαση του Συμβουλίου, της 15ης Νοεμβρίου 2013 , για τον διορισμό στην Ευρωπαϊκή Οικονομική και Κοινωνική Επιτροπή ενός τακτικού μέλους από τη Δανία

text:
               21.11.2013

               EL

               Επίσημη Εφημερίδα της Ευρωπαϊκής Ένωσης

               L 312/46

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 15ης Νοεμβρίου 2013
   για τον διορισμό στην Ευρωπαϊκή Οικονομική και Κοινωνική Επιτροπή ενός τακτικού μέλους από τη Δανία
   (2013/669/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   Έχοντας υπόψη την πρόταση της δανικής κυβέρνησης,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Σεπτεμβρίου 2010, το Συμβούλιο εξέδωσε την απόφαση 2010/570/ΕΕ, Ευρατόμ για τον διορισμό των μελών της Ευρωπαϊκής Οικονομικής και Κοινωνικής Επιτροπής, για την περίοδο από 21 Σεπτεμβρίου 2010 έως 20 Σεπτεμβρίου 2015 (1).

               (2)

               Μετά τη λήξη της θητείας του κ. Peder Munch HANSEN, έχει κενωθεί μία θέση τακτικού μέλους στην Ευρωπαϊκή Οικονομική και Κοινωνική Επιτροπή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Ευρωπαϊκή και Κοινωνική Επιτροπή για το εναπομένον διάστημα της τρέχουσας θητείας, ήτοι έως τις 20 Σεπτεμβρίου 2015 ως τακτικό μέλος ο κ. Bernt FALLENKAMP.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 15 Νοεμβρίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 251 της 25.9.2010, σ. 8.